Rom Cakuat 13 (Romans 13)\nRom Cakuat 13\nRam Uktu Bawi Upat Hna U\n1Ram uktu bawi kha an nawl va ngai hna u, zeicahtiah Pa-thian hnatlaknak tel loin nawl ngeitu ahohmanh an um lo i nawl ngei liomi hna hi Pathian nih a chiahmi hna an si. 2Nawl a ngei liomi hna a dohtu cu Pathian nih si seh tiah a timi a dotu an si i cu bantukin a tuahmi nih cun an cungah biaceihnak an i tlunter lai. 3Uktu bawi hi ṭhatnak a tuahmi nih cun ṭih awk an si lo i ṭhat lonak a tuahmi lawng nih ṭih awk an si. Nawl ngeitu ṭih loin um na duh ahcun, ṭhatnak tuah law an thangṭhat ko lai. 4Zeicahtiah amah cu Pathian sal, na ca ṭhatnak a tuahtu a si. Sihmanhsehlaw ṭhat lonak na tuah ahcun amah cu ṭih ko, zeicahtiah dantat khawhnak a ngeihmi cu a si taktakmi a si. Amah cu Pathian sal a si i ṭhat lonak a tuahtu cungah khan Pathian thinhunnak cu a phakter. 5Hi caah hin nawl ngeimi cu an nawl va ngai hna u — Pathian thinhunnak ruang lawngah khan si loin nan chiaṭha thleidannak ruang zongah khan an nawl cu va ngai hna u.\n6Ngunkhuai nan thawhnak cu hi ruang zongah hin a si: nawl ngeitu hna nih khan an rian an ṭuan tikah Pathian ca rian an ṭuan a si. *13:6-7: Mat 22:21; Mar 12:17; Luk 20:25 7Cucaah nan pek awk a simi kha va pe hna u, nan pumpak ngunkhuai siseh, nan thilri ngunkhuai siseh, pe hna u; hmaizah awk cu hmaizah hna u, upat awk cu upat hna u.\nMidang Cung Tuah Awk Kan Rian\n8Ahohmanh lei i ba hlah u — nan i batmi cu pakhat le pakhat i dawt lawng kha si ko seh. A minung hawi a dawmi paoh nih cun Nawlbia kha a zulh a si ko. 9Nawlbia nih cun, “Va cungin pa i duh hlah, lai nawng hlah, fir hlah, mi thil na mit va thi hlah,” a ti. Hi vialte le hi hlei i a dang a um rihmi nawlbia hna cu, “Na innpa kha nangmah naa dawt bangin va daw,” timi nawlbia ah hin an i fun dih. *13:9: Exo 20:13-15, 17; Deu 5:17-19, 21; Lev 19:18 10A innpa a dawmi nih cun a innpa cungah ṭhat lonak a tuah bal lo. Cucaah Nawlbia tling tein zulh cu dawt hi a si ko.\n11Atu caan hi zei caan dah a si cang ti kha nan hngalh caah hihi nan tuah awk a si. Atu cu nan i hlauh awk caan a si cang, zeicahtiah khamh kan si lai caan cu kan rak zumh ka nakkhan atu ah cun kan naih deuh cang. 12Zan cu a dih dengmang cang, khua a ceu dengmang cang. Muihnak thil a simi tuah kha ngol cang u si law ceunak chung i raldoh awkah hriamnam kha i lak u sih. 13Chun ceu i a ummi bantukin nuncan dawh in nung u sih, aukhuang cercur in um hlah u sih, rihai in um hlah u sih, nu le pa sualnak tuah hlah u sih, zah hngal loin um hlah u sih, i si hlah u sih, i nahchuah hlah u sih. 14Bawi Jesuh ziaza tu kha i lak u law pumsa duhnak tuah kha ngol u.


DONALD TRUMP A ZOHKHANHTU SIBAWI PA KONGLAM ATURU BAK – The Chinlung Post\nOctober 4, 2020 admin Knowledge 0\nUS President Donald Trump a zohkhanhtu le a thlopbultu Sibawi Dr Sean P. Conley hi zeibantuk minung dah a si timi hi minung tampi a thei lomi kan um kho men. Cucaah tlawmpal in vun zohcio hna usih. A konglam hi tampi a um ko nain tlawmpal a biapi deuhmi asi lai i, minung tampi athei cangmi kan um ko lai nain a thei rih lomi caah langhtermi asi.\nUS president a ttuanmi hna cu anmah zohkhanhtu dingah mi cungcuang asimi Sibawi hna hi hawihlei in an thim tawn hna. Atu ah US President Donald Trump a zohkhanhtu le a thlopbultu Donald Trump a sibawi hi Navy Colonel Dr. Sean P. Conley asi. Amah hi kum 40 chung a luh cuahmah lio asi. Cun amah Dr Sean P Conley hi kumpi 14 chung thil athei cangmi asi.\nAfghanistan tukdohnak zongah khan NATO Role-3 ah vawlei cung ramkip ralkap vialte caah Emergency Sibawi rian a ttuan cangmi asi. Cun amah hi Notre Dame University of Indiana state in BSc a dihmi asi i, cu hnu ah Emergency medical lei a dih tthan mi asi. Cun aliamcia kum 2006 ah Osteoaphic Medicine a dih rih mi zong a si.\nDr Sean P Conley hi arian abiapit tuk caah a fawinak in chim ahcun vawlei cung hruaitu ttha hna le thil a ti khomi hna pawl an nunnak le an thihnak hi amah kut ah a um tiah an timi a si. Cutluk cun a thiamnak hi an chim tawnmi asi. Tutan ah Trump dirhmun konghe pehtlaiin hitihin a chim. President Donald Trump hi a thi zong a ttha ko tiah a chim.\nPresident Donald Trump cu ningani zan in khan ninga chung a deihmi Remdesivir timi sii Gilead Sciences drug test hmangin zohkhanh ding asi i, mah sii hi phunthum in rian attuanmi asi i, antibodies a bawmh i, taksa ah zawtnak hrik a ummi kha adoh khawh pin ah immune system a tthawnter ti asi. Trump cu a dirhmun zong attha ngai ko tiah an langhter.\nRelchih a duhmi caah: Siaharh Mi Tlawmpal Tein:Ca tamdeuh atial mi rel ah hin atam deuh cu CNLD tanhnak kong le chinmi nih cun CNLD chin party mee nan pek bak ding ti mi hi atam liangluang. Biahalnak pakhat CNLD hi chin miphun ahuap khotu party asi maw timi hi asi i. lehnak, Chin miphun dihlak ahuap kho tu party a si lo.\nCu caah Pu pa phungthluk hmanh ah sakhi arilh hlanah hnahchawl va pah hlah ti asi i Acaan Azat hlan i mee pek le tanh hi Aphu mi asi lo. Kan CHIN miphun kan dih laak kan lung aa rual hnu lawngah kan i ruah chan mi dothlennak kan savo pi cu kan laak khawh hrimhrim lai.Lungfim tein khua aruat mi nih cun Acaan azaa rih lo an ti cio ko lai. Ruat than rih uh sih Acaan anai cang hi mu.NOTE: Bia thalo Holh thalo in comment i bomh lo ding le tlamtlin lonak pakhat le pakhat zawn ruah nak hi chin miphun kan lungput Pathian duh ning asi. Credit: Mimhrin Aung Sp (Chin News).\nUS PRESIDENT DONALD TRUMP A HNU BIK THAWNGPANG A DIRHMUN


Lungrawk Ngaingai A Si: Coronavirus Ruang Ah India Ram I A Cangmi Thil Pawl – Chin World News Evening\nCoronavirus kong he pehtlai in tuchun ah India Prime Minister Nrendra Modi nih rampi zulhding phung cu a thanh. A chimmi cu a ra laimi May thla ni 3 tiang lockdown pehzulh a si tthan lai ti ah a thanh. A sinain April 2o hnu khin cun dor deuh in kalpi a si te ko lai tiah a chim chih. Chawlehthalnak (economic) mit in zoh ah cun ni 21 chung lockdown hmanh hi a faak ngaingai ko cang. A sinain India ram mipi nunnak hi tampi in a man a faak deuh. Cu caah hi zawtnak chung in mipi kan him khawhnak hnga lockdown hi pehzulh a si ko rih lai, tiah a chim.\nCun a chim chihmi cu hi bantuk in lockdown cu pehzulh a si ko lai nain nifatin i hlawhfa chom in a nungmi hna caah April 20 thok khin cun zeimawzat cun thlahdorh deuh a si te lai tiah a chim chih hi a si. April 20 tiang khi cu police station, district le state kip ah lockdown hi mipi nih tthate in an zul maw timi biatakte in zoh peng a si lai. Cu hnu ah thil umtuning zoh in zei tluk tiang dah thlahdorh ding timi cu tuaktaan tthan a si te lai tiah a chim. Ref: Vanglaini\nChap: Hi bantuk in India PM Modi nih zulhding cu fiangte in a thanh cang tik ah India ram ah a ummi Chin ralzaam pawl kan caah cun a fawi hrimhrim ti lo. A bik in New Delhi ah khua a sami Chin miphun hna caah a fawi lo. Delhi ah a ummi kan miphun hi a tlangpi in ramttha a phan cangmi chungkhar le hawikom hna sin ah thilkuat le web in thawngzamh in a paw ai cawmmi kan si hna. Cu hmanh ah cun mi tampi cu eidin khim ai hmuh fafang lawng kan si rih. May thla ni 3 tiang lockdown a si tthan lai tik ah mi tampi caah cun eidin ding ti le rawl le inn hlan man kong ah kan buai hringhren ko lai.


RIP. NAU NGAIHNAK IN HAKHA SIZUNG AH PI BELY A NUNNAK LIAM – The Chinlung Post\nRIP. NAU NGAIHNAK IN HAKHA SIZUNG AH PI BELY A NUNNAK LIAM\nAtu bantuk in kan nau nu Bely nih mual a kan liamtak thawng theih cu tuar a fak hringhran ko ee, Nu dirhmun hi cu fa le caah an nunnak dih tiang in a kan pek ko. Thla 9 chung fale zawnuah rethei a kan tuar piak, fanu/pa mithmai lawm tein ka hmuh lai tiah saduh i thah lio ah mah nunnak tiang fa he hung liam mi theih cu lungthin a fak i, ngai a chia hringhran ko ee.\nNihin 31 August, 2021 Thantlang peng Hmawngtlang khuami Pu Van Peng nupi Pi Bely cu afa Nau ngeihnak in Hakha siizung ah a fa he a kan thih tak ti mi thawng kan theih cu ngaih a chia hringhran ko ee. Nan nufa in nan kan liam tak mi thawng theih cu zanmang bantuk sisehlaw kan duh dah. Na kan liam tak tuar a fak tuk ee. Tantakmi chungkhar Bawipa nih hnem hram ko hna seh. Credit: Chunchanews.\nThawngpang dang:Hlasak thiam Benjamin Sum nih tulio harsatnak phunkip lak ah mipi hnemhpah in harsa hna bawmhchanhnak caah online Live Show a tuah lai. Hi konghe pehtlaiin Benjamin Sum nih a timi cu tulio caan ah online in ka hmuhmi chungin harsa pawl hna bawmhchanhnak pe kho dingin ka zuam cuahmah. Tulio harsatnak caan ah thinhunnak tlawmpal te a daih deuh ding le,\nHarhbau hna bawmhnak ka pek tthan duh hna ruangah zeidah kan tuah khawh lai tiah khua ka ruat i, Summer Nigth Intro Virtual Live concert cu a ralaimi September nili nirukni zaan ah keimah Benjamin Sum Youtube channel in Kawlram caan zanlei suimilam pakua, India caan in zan pariat ah Live ka thlah lai.\nTulio thawngpang chialak ah caan tawite chung vun i harh in Live concert zoh a duhmi hna nih ticket pakhat ah kawlram in 2500 in zuar asi. Ticket pawl cu Japan ummi caah Thae Thae Joy Siang Pi le Zin Minn Latt, USA a ummi caah Nini Zawkhine le Khaing Zar, Singapore a ummi caah Ck Dim St, Macau ummi caah Msi Chhakchhuak le Christian Rahab Sui, Norway a ummi caah San Mary Lian, India a ummi caah Benjamin Thante sin hna ah chawnh khawh asi tiah a langhter.\nHlasak thiam Benjamin Sum cu a nu ngamdam lonak ruangah Mizoram Aizawl khuapi a um cuahmah lio a si i, Mizoram a um chungah Online in tangka a hmuhmi hna cu Kawlram ralzam, Chin ralzam hna le harsa hna caah bawmhnak a rak pe cang mi a si. Tutan ah hi bantuk in bawmhchanhnak caah tiah aa timhtuahmi ah thaazaang pecio hna usih.


Kan farnu kum tling lo:Thluak dam lonak le’Malaria thisen zawtnak in a zaw’Thlacam bawm cio hna u sih. – Onlinenungak\nKan farnu kum tling lo:Thluak dam lonak le’Malaria thisen zawtnak in a zaw’Thlacam bawm cio hna u sih.\nTutan mah bantuk in a konglam ka van tial minu hi a pakhat nak a khua le a min an langhter chih lo cun mah thawngpang hi mizo world news nih a van tial mi a si caah an mah nih an tial ning tein a tang lei ah hin ka van langhter lai.\nKan farnu hi a dam lonak a sau cang siizung ah sautuk a um cang mi asi siizung a um kaa hrung kha cu thluak lei buainak lawng asi ruah an tile’A tu hi malaria le thisen lei zong in dam lonak a ngei chih tiah an chim’A tu hi TB zong a ngei kho mi a si an ti i’Result an hngak lio te asi’Mah kan farnu hi mizoram siizung ah an zoh khan lio te a si.\nA tang hi Henry Van Thio kong si:\nAustralia Cozah cu Kawlram Democracy lamthluan a kal khawh nak ding caah abawmchan tu ram pakhat asi.\nAustralia Cozah nih bawmh nak tampi a pek, abiapi in ramdeih nak, ngandam nak le fimcawn nak ding ah phaisa tampi bawmh nak a pek.\n2015 Kawl ram Election lio zong ah Australia Cozah ngiathlai tu palai pawl cu kawl ram hmun tam pi ah an rak thlah hna .\nAustralia Parliament ah tlangcung mi asi mi Chin miphun khirfa asi mi nih Vice President an tuan cu Kawlram ah aum bal lo mi tuanbia thar asi.\nMiphun dang mirang hmanh nih Vice President Pu Henry Van Thio kong hi Australia Parliament tiang an chim mi hi Chin miphun hna zong nih kan ruah ding le kan dirhkamh ding ah ka ruah ngai mi pakhat asi.\nBy:Renny Ceu L Mang


Pu Siang Mang nih Kawlram Remdaih Biaruahnak Ah Chin Miphun Minpu Chin Party Tel Khawh Lonak Dirhmun In A Kan Khamh. – Hakha Cherry\nPu Siang Mang nih Kawlram Remdaih Biaruahnak Ah Chin Miphun Minpu Chin Party Tel Khawh Lonak Dirhmun In A Kan Khamh.\nKawlram remdaih biaruahnak cu USDP, Thein Sein Cozah chan in kalpi a si i, NLD cozah chan zongah an vun peh i nihin tiang kalpi cuahmah a si. Hi biaruahnak ah Kawlram chung hriamtlaibuu, Ralkap, (Acozah + Political party) tiah an i tel dih.\nThein Sein Cozah chan ahcun Political party paoh rak i tel a si nain, NLD cozah an vun kai hnu in Aung San Suu Kyi nih 2015 general election ah teinak a hmu lomi party cu Kawlram remdaih biaruahnak ah i tel hna hlah seh tiah a vun ti tikah, Chin minpu Chin party zong cu 2015 thimnak ah teinak an rak hmuh lo caah an rak i tel kho ti lo.\nVantthat ah 2017 by election ah Matupi in Pyine Hluttaw ah CLD nih teinak an vun hmuh ve caah an rak i tel kho tthan.Cu Aung San Suu Kyi phung cu nihin tiang a nun rih ko caah, tutan ah hin CNLD nih teinak pakhat hmanh ngah loin um sual hna sehlaw cu, Chin minpu Chin Party cu Kawlram remdaih biaruahnak ah an i tel kho hnga lo.\nKan hawi Tlangcung miphun pawl cu, hriamtlai le miphun party tiah remdaih biaruahnak ah hmunkhat te an ttantti le thazang an chuah tti lio ah kanmah Chin miphun cu CNF long an hei si hnga.\nNain vantthat ah CNLD in Pu Siang Mang nih teinak a kan hmuh piak cu, Chinmi dihlak teinak kan hmuh a si. Chin minpu Chin party le Chinmi political party aiawh in Kawlram remdaih biaruahnak ah Chin party an i tel kho ve lai i, CNF he hmunkhat te ah ttantti khawhnak caanttha an ngei lai.\nCucaah cun Pu Siang Mang nih Chin miphun nih Kawlram remdaih biaruahnak ah Chin minphun min in i telkhawhnak lam a kan sial piak khawh. A cungah kan i lawm tuk hringhran. Amah thawngin kan hawi tlangcungmi hmai ah Chin miphun mithmai kan ngei ve lai. Hmailei a kar hlannak ah Bawipa nih lam hruai ko seh. Congreculations Pu Siang Mang CNLD!\nCredit-Salai Biak Tum Lian 2020-11-10


Zualko: Engineer Pu Martin Lalrinsanga Nih Ruah Lo Tuk In Mual A Kan Liam Tak – Chuncha News\nZualko: Engineer Pu Martin Lalrinsanga Nih Ruah Lo Tuk In Mual A Kan Liam Tak\nMi tampi nih si kan duh ngai nain le hmuh kan duh ngai nain kan hmuh kan si kho lo mi Engineer a kan hmuh piak mi Pu Martin nih mual a kan liam tak ti thawng hung theih cu zanmang ko dah a si ti awk in zumh a har i, ngaih a chia hringhran. Mino te an si fawn i, bochan tuk lio mi an si. mi tampi nunnak a chan chuah kho ding a chanlai saling bak te a si. zei tiawk tha mu, Bawipa khuankhan mi chungah um thiam tuar zia thiam a hau ko. Atang hi Mizo ca in an tial ning tein leh lem lo in kan rak langter.\nZualko: Pu Martin Lalrinsanga SDO Lunglei Water Transmission chuan zanin dar 6 khan Chatuan ram min pan san ta. Pu Martina hi Engineer mahni hnaa tui em em mai leh sincere tak mai, faina ngai pawimawh mi, Pialthleng leh Tlawng a faina tur leh tui pump hna tluang taka a kal theih nana theihtawp chhuah thin mi ani. Ani ang engineer officer tha leh Lunglai tana thahnemngai kan chan hi a va uiawm em. RIP Liana Sailo\nNu tefa, Ngaknu thiang nih fa a pawi lai, fapa a hrin lai i a min ah Immanuel tiah an sak lai. Isa. 7: 14.(Baibal Cathiang țianning) Adam sual i a tluk ni bak ah Pathian nih a rak chimmi ” Nu tefa ” timi kha BC 700 hrawngah Pathian nih profet Isaiah hmangin a hun chim țhân. Ngaknu Thiang nih fa a pawi tak tak. “Josef, David fapa, Mary hi na nupi ca i țhit kha țih hlah, zeicatiah fa a pawimi hi Thiang Thlarau sin in a si” Mt. 1: 20. Vancungmi nih Mary sinah nau na pawi lai tiah a rak ti lio ah Mary nih cucu zeitindah a si khawh lai pa ka hngalh rih țung lo tiah a rak ti. Lk. 1: 31- 35\nCuticun Christmas le Cathiang hi țhen awk țha loin ai pehtlaimi a si caah Christmas a hmangtu Christian hna nih kan zoh, kan dothlat i kan zumh or kan cohlân i nunpi hrim hrim a herh. Christmas le Cathiang thluachuah daih nâk cu caretu nan cungah um ko seh. CHRISTMAS LE PROFET tiah peh a si te lai. By: Evan Rualuk\nThihdar: Deborah C.Lalbiakliani Kum 21 Nih Delhi Ah Mual A Kan Liam Tak


***Vakok.Lian***: Ralvennak ah Dir\nHabakkuk 2:1 “Ralvennak innsang ah, khan ka va dir lai i, kulhnak vampang ah khan, ka va um lai; Ka sinah zeidah a chim lai ti kha ka va hngak lai”\nTitanic movie cu kan zo h bal cio ko lai dah! A movie um tu ning ah, tilawng hmailei lam a cuanh tupa a mawngtu (watchman) nih a hmailei kha ţha ten zoh lo in, fidi le fitlaw an i hnamh mi (vawlei sualnak) kha a zoh nakah tikhalpi (iceberg) a hmu manh ti lo i, tilawng nih cun mah tikhalpi cu a pah (taingh) i tilawng a rawknak le a pil nak cu si. Hmailei lam cuanhtu nih cun a hmailei kha ţha tein a zoh ding si ko.\nJesuh cu kan lam asi i, kan hmai lei a kal chung mi zong asi, kan hmaiah a dir mi zong a si i, kan hmai in a kan hruaitu zong asi. Amah long kha zoh peng ding asi. Peter cu Jesuh a zoh lio long ah ti cung ah a kal kho i, kehlei vorhlei thlichia le tilet a zoh lio ah cun ti chung ah a pil thluahmah ko (Mathai 14:29-30). Jesuh zoh bu long in Thlarau leiah hmai kal khawh a si.\n“The watchman’s job is vital” an ti i, ralvengtu hna rian cu thihnak le nunnak he aa pehtlai ti asi. A hman ngaingai! Ralvengtu pakhat nih ţha tein a ven lo i, a daithlang, a ngut ,aa hngilhtak asi ah cun a ral pawl an rat zong a thei ti lai lo i a ralkap hoi hna sin ah ralrinnak zeithawnghmanh a thanh kho ti hna lai lo caah an ral pawl nih fawi tein an tei hna lai, an thi dih ko lai.\nRalvengtu nih a rian kha ţha tein a tuah hau, a tuah lo ah cun Ezk. 33:6 chung ban tuk a si lai. “Sihmanhsehlaw ralvengtu nih ral an rat a hmu nain a muko kha tum lo in zapi kha ralrinnak a pek hna lo ahcun, thahmi paoh kha an sualnak pi he thah chih an si ko lai; sihmanhsehlaw kha hna an thih ruangah khan ralvengtu kha mawhchiat a si lai, a ti.”\nKan nih khrihfa hna zong ralvengtu kan si (Ezk. 3:16). Kan pum, kan nunnak caah ţha tein ral kan ni ven a hau. Ţha tein kan ni ven lo ah cun kan ralpa satan nih a rak kan luhhnawh lengmang ko lai. Ralvennak ah dir uhsih, ţha tein ral veng hna uhsih! Cu ralvennak i kan um tikah Bawipa nih bia a kan ruah ve lai (Habakkuk 2:1)\nPosted by L.VanBlian_blogpost.com at 7:41 AM


Election Thla 2 Te Lawng Ai Duh Cang Caah !Facebook Ngeitu Mark Zuckerberg Nih Facebook Zulphung A Suai Mi !! A Biapi Taktak Hih – Chuncha News\nElection Thla 2 Te Lawng Ai Duh Cang Caah !Facebook Ngeitu Mark Zuckerberg Nih Facebook Zulphung A Suai Mi !! A Biapi Taktak Hih\nUS election hi thla 2 te lawng ai duh cang i, Covid-19 nih ram chung community kip a hnursuan hna caah, vote thlak ding i tiktu le caan a phaak tikah kan mipi pawl harsatnak tete an tong sual lai ti lawng ka phang. A tu lio i kan ram ai thenhmal ning le kan election results a chuahnak dingah zarh tlawmpal te lawng ai duh cang fawn tikah, ram pumpi cuul in buaibainak a tlung sual lai, ti zong ka phang ngaingai.\nTutan election hi cu cuhlan election bangin business muisam a keng ti lai lo. Kan democracy rumven dingah tuanvo kan ngei cio hna. Ka chim duhmi cu, mipi pawl minpek le vote pek nak kongah kan bomhchanh cio hna a herh. Tutan kan election hi zeibantuk in dah a dongh te lai hi aw, tiin lungtuaitamnak vialte hi kan tumhthlak khawh i, thatlonak le buaibainak a chuahter khotu thil vialte zorter dingin karhlannak kan tuah a hau.\nAmerican tuanbia chungah hin, vote peknak campaign he pehtlaiin Facebook hi a nganbik a si cang. Register tuah dingin le vote pe dingin Facebook mi bomh a timhmi hna hi 4 million an si. Ni 3 chung i Voter registration websites a zohtu hi 24 million an phan cang. Kan vote peknak inn le lo caah, tiin kan states le local county pawl a dirkamhtu non-partisan phu pawl kut ah kan nu, Priscilla, he $300 million bomhnak kan pek cang.\nTuchun zongah, karhlannak thar kan tuahchap mi a um. Cucu, vote pek ning dirkamh, cozah lei nih thawng an thanhmi pawl mipi sinah theihternak tuah le thawngpang diklo pawl doh hi a si. A tu bantuk i thilsining tete kan thlennak a ruang cu, a liamcia kum 4 lio i election a umtuning zoh in kan tuah hi a si. Cun, voting rights kong i mifimthiam pawl le kan civil rights kongkau cauk in a tialtu hna he biaruahtinak tete kan ngeihmi chirhchan in thilsining kan thlen hi a si.\nElection ni a phaak hlan chung paoh cu, Facebook le Instagram a cunglei zawnte i kan Voting Information Center zawn ah khin a nichiar chuak in zumhawk a thlakmi thawngpang paoh cu kan taar (chiah) ko lai. Mail in zeitindah vote nan pek lai, timi kong siseh, cun nan state cio ah register le vote pek te dingmi ni le caan zong video in kan chiah chih lai.\nFinal Campaign an tuah zarh chung khi cu, politic le issue ads a thar in khumhmi paoh cu kan phih te lai. Kan campaign hi vote thatein pek khawhmi campaign muisam keng bu tein a tlaangkawm hi thil biapi ngaingai a si. Biaka thalo khamnak siai thabik cu biatampi chim hi a si ko, tiin ka zumh. Asinain, election a donghnak ni hrawnghrang ah khin cun, bia le hla thar kong vun ceihnak dingah caan nih a deih te hna lai lo. Cucaah, election he ai naihbikmi zarh chung ah khin, political le issu ads thar paoh cu kan cohlang ti lai lo. Cawngiatu (advertiers) pawl nih hin election hlan a zarh khatnak tiang khi cu an ads hi an hman khawh ko lai, asinain, kan Ads Libary ah published piak an si te lai. Cucaah, fack-checkers le journalists, nan va si pek ah, cu nan ads pawl cu ahopaoh nih an bihzoh khawh te lai.\nVoting kong i thawngpang diklo pawl hlonh dingah election officials pawl he kan riantuannak kan kauh chinchin te lai. Campagin hnu nazi 72 chungah an tuahmi polling a dirhmun kong he pehtlaiin bia diklo mi an chimmi pawl fenh le hlonh dingin kan state election tuanvo a latu pawl he zong rian kan tuanti. Tutan election nih hin tuante in vote a petu an va tam ko zongah, a tu tein vote pek khawhnak lam on kan thok cang i, election a result fiangtein kan theih khawh hlan chung paoh cu caan kan sauhpiak ko hna lai. Zeibantuk vote pawl hi dah a dikmi an si, timi kongah state election officials pawl he biaruahnak kan ngei kho cang.\nThawngpang diklo le tih a nungmi thil paohpaoh zapi theihin a lar hlan ah, Messenger in ralrinpeknak kan thanh hna lai i, cu ti cun a si khawh chung in zorter kan i zuam cuahmah. Election kongah thawngpang nan i thanh chin (share) khawh ko lai, asinain, caan caan khat chung i chatting in mesesage na kuat lai, mi belte cu rii kan in khiahpiak te lai. A tu bantuk biapi caan ah cun hi phung hi WhatsApp ah cun a takin kan hman cang i, thawngpang diklo pawl ramdang sin thanh chin kho lo dingin khampiaknak dingah cun hi kan i hmanmi lam hi a hmual a rak ngei ngai, ti hi kan fiang colh.\nVote petu pawl nawlngeihnak policy zong kan chap. Vote pek dingmi ni le caan dik lo in midang sinah thawngpang an thanhmi pawl zong kan hlonhpiak hna – cu bantuk thawngpang dihlo nih cun vote petu pawl an vote pek khawhnak caantha hi an sunghter khawhmi hna a si. Bianabiaah, election ni a dih hnu ni 3 hnu tiang zongah Mail in vote na kuat khawh ko rih, hei ti bantuk te hna khi a dik bak lo mi thawngpang a si. Mail in kuat cangmi lawng si lo in, a lut cangmi vote pawl lawnglawng hi election ni lawngah khin rel an si lai. “Driver license te he lawng tu kum cu vote na pek khawh, ti thawng ka theih” he ti bantukin vote pek nak kong i bia diklo thlahmi pawl kongah policy kan chap than rih. Zeicahtiah, vote pek khawhnak dingah a herhmi thil tuah na herh mi kongkau ah an in hlen te lai.\nCOVID-19 a um tung le vote pek zong tih a nung, tiin thihphaihnak bia an chimmi pawl doh dingin phung le phai kan ser. Vote peknak ah pumpak in na kal a si ah cun, COVID-19 nih an tlunh lai, tiin ca an tarmi pawl zong kan hlonhpiak hna lai. Cun hi bantuk catlang paoh cu ads chung zongah taar kan onh lai lo. Tutan election hi a hleice ngaimi a si caah hin, tluangtein vote peknak lam tampi a um ko, timi thawngpang dik mipi an theih hi a biapi hringhran. Cun, vote pek dingin mipi nih rights a ngeihmi hi COVID-19 i hman riangmang in thihphaih ding zong an si fawn lo.\nPulrai a tlun caah hin mi tam u hi cu Mail in vote pek kan hau te lai i, cun a cheukhat state pawl cu election hnu lawngah hin an vote an rel khawh te hnga i, cu ti ning hna a si sual ah cun, election zaan tiang hmanh ah khin final result kan thei kho te lo kho men, tiin mifimthiam pawl nih chimchungnak an tuah. Hi thil hi a cang kho mi a si caah a hlankan tein timhlamhnak kan ngeih a hau i, final results an rel tiang zongah chimceihmi le duhlonak biaka chim le ceih a tam ngai te lai, ti kan fian hi a baipi ngaingai. Cu bantuk caan cu a buaibai ngai mi caan a si te lai i, vote pek caan a dih hnu zarh tampi chung tiangin a herhmi bomhnak pek dingin timhlamhnak kan ngei.\nElection kong i official results thanhnak kongkau zeidah a cang kho, timi he pehtlaiin a hlankan in mipi sinah kan Voting Information Center ah thawngthanhnak kan tuah te lai. Election zaan ah result a va chuah sual khawh lo zongah, hihi phungninglo in tuahmi zeihmanh a um lo zia mipi nih an theihthiam khawhnak hnga kan bomh hna lai.\nElection results kongah zumhawk a tlakmi thawngpang pawl kan thanh khawh nakhnga, Reuters le National Election Pool pawl he rian kan tuanti. Hi kong hi kan Voting Information Center ah kan chiah lai i, fawitein bihzoh khawh an si lai. Results pawl thanh awk tha an si le cangka, a tuan khawh chung tuan in mipi sinah thawng kan thanh lai. A hleice in, zeibantuk candidate asiloah campaign hmanh nih result an tar hlan i buanco bangin tlang a au ah cun, official result a chuah rih tung lo, tiin an catarmi pawl kongah ralrin kan pek lai i, official results pawl lawng mipi sinah kan langter te lai.\nKan election a phichuak zeirello in vaivonh a timtu capaar, asiloah phungning tein vote peknak ah hin lih a tam kho men, tiin vote peknak phung kong ceihhmainak bia le hla paoh khamnak kan tuah lai. Hi khamnak nih hin phungning te i election tuahnak huham he pehtlaiin thawngpang dik pawl lawng a lanhter lai.\nMidang nih an ngiarmi minung hi mizei dah an si, tiin ngaitthlainak kan tuahchap lai i, cu ti cun, an cung i thatlonak le fahnak a chuahpi kho tu pawl khamtu dingah kan policy hi kan tuahtamh chinchin lai. Cu ti kan kilven dingmi hna lakah cun election officials pawl an i tel lai i, an cung i fahnak tuah asiloah cerhro phunphai in capar an tarmi paoh cu khamhpiak khawh kan i zuam lai. A bikin, vote an rel lio an vung vehvat lio caan ko ah hin a si khawh cungin kilven khawh kan i zuam lai.\nHriamtlai pawl (tapung) QAnon hei ti bantuk thatlonak chuahpi dingin a thlithupin mi taw a sawhtu phu pawl le election hnu tiang zong i buaibainak le thatlonak chuahpi dingin a cawlcangmi phu dang pawl doh ding zongin cawlcanghnak kan ngei. Hi bantuk groups kan delete (hlonh) mi hna hi a thong an si cang i, kan recommendation le search results chungah ai telmi pawl tiang zongin kan delete mi lakah an i tel ve. A ra laimi zarh zongah hin hi bantuk groups pawl doh dingin thazaang kan chuah ko rih lai.\nA ra laimi thla chungah hin election tuah lio cuahmah ah hin lungretheihnak tete a um lai, ti kan theih hi a biapi ngaingai. Poll kongah buainak tete an ngeih ah maw, asiloah vote pe kho lo dingin kham a si kongah maw, mipi nih harsatnak an tonmi chim an duh a si ah cun cu pawl cu kan onh ko hna lai, zeicahtiah cu bantuk i an harsatnak an langhter cu thawngpang diklo an karhter a si hrimhrim lo. Vote petu pawl an nawlngeihnak kongah le vote peknak kong i thawngpang diklo pawl kongkau he pehtlai in cuhlan kan i ngeihmi policy pinah a cunglei i ka langhter cangmi policy thar pawl hi faakpiin kan kalpi ko lai. Asinain, thlen a hau lem lo mi a fekmi phung kan i ngeih mi zong an um ko caah, a tu i kan i hmanmi kan policy le election result an phuan te tik ni le caan karlakah zei policy hmanh thlen kan i tim lem ti lo.\nHi vialte pinah hin, a liamcia kum 4 ah khan, buainak thar kan tong. Kan election hnawhpek dingin ramdang cozah le pumpaak minung pawl online in an cawlcang hna. Cu bantuk hnahnawhpeknak cu nihin tiangin a um ko rih. Tutan zarh chung hmanh ah hin, account 13 le Page 2 kan hlonhpiak cang hna. Hi hna pawl hi American pawl lamping ah hruai ai tim i, thenhmalnak tuah ai timtu an si. Kan security system tuahtamh dingin phaisa tampi kan hman cang i, cu bantuk i ramdang mi nih hnahnawh pek an kan timhmi pawl kham kho dingin vawlei cungah a thawngbikmi team le systems kan i ngeih cang. A liamcia kum linga chung i ningcanglo in a cawlcangmi vawlcung khuaza ram kipin networks 100 lenglo kan hlonhpiak cang hna. Democratic elections an tuah hlan tein kan tuah. Asinain, kan inn le lo chung lila in kan election a dikfelnak hnursuang ai timmi tampi an um ko rih.\nHi bantuk buainak dironh kho dingin le, zalongtein le ningcang tein kan election zong kalpi kho dingin kan democracy pi hi a thawng tawk ngai ko, tiah ka zumh — vote vialte baulo in rel dih dingin caan lak ngai a va hauh ko zongah khin. Cuhlan ah cun, vawlei pumpi nih pulrai a ton lio ngel cel ah hin election kan tuah ai tong bal hraw lo. Kan tuah khawhmi thil a si. Asinain, kan dihlakin thazang kan chuah cio cu a hau lai ta– political parties, candidates, election nawlngeitu, media le social networks, a donghnak ah vote a petu pawl – kanmah le kan tuanvo cio kan lim a herh. Kan democracy ningtein thil a kal khawh naknga le vote petu pakhat cio bau lo in a herh tikah voice ngeih khawh ve naknga, kan dihlak tein tuah hnga dingmi rian kan ngei cio hna.\nUS A Buai Tuk Cang Lai!!Mirang Pawl Nih Minak Pawl Nun A Herh Lo Tiah An Au Hnawh Ve Cang Hna + Video\nThawngttha: USA Nih Covid-19 Khamnak Sii An Ramchungah A Phawtzamh Cang Lai


Isaiah 22 (Isaiah 22)\nJerusalem Kong Bia\n1Hi bia hi Langhnak Nelrawn kong bia a si. Zei thil dah a um? Zeicahdah khuapi chung mi hna cu an dihlak in an inn cung cio ah puai an tuah? 2Khuapi cu a dihlak in aa tuai, thaw le ri he a khat i a hninh in aa hnin.\nHi ral ah a thimi nan mi hna hi raltuk i a thimi an si lo. 3Nan haotu vialte kha, an zam dih i thal fang khat thlah hlanah an ral nih an tlaih dih hna. 4Cucaah cun diriam tein ka ṭah nakhnga, ka dawn hlah u. Ka mi hi zat riamruam an thih caah hin, hnemh ka zal hlah u. 5Atu caan hi lau caan, sungh caan, i tuai caan, Langhnak Nelrawn caah a si i, hihi Bawipa Ralkapbu Bawipa nih kan cungah a tluntermi a si. Kan khua kulhnak vampang cu an chimh dih hna i kan bawm u ti au thawng cu tlang ah a thang.\n6Elam ram in a rami ralkap hna cu rang an rak i cit i li le thal he an ra. Kir ram in a rami ralkap hna cu an phaw kha timh cia tein an um. 7Judah ram chung nelrawn hna cu rangleng an khat i Jerusalem hauka ah rangcung ralkap kha an dir. 8Judah ralhruang vialte cu an cim dih.\nCu bantukin thil a hung si tikah nan hriamnam kha nan ichuah. 9-10Jerusalem kulhnak vampang kha khuazei zawn dah remh a herh ti kha nan hngalh. Jerusalem khua chung inn kha nan rel dih hna i a cheu cu khua kulhnak vampang remhnak caah khan nan ṭheh hna i a lung kha nan hman hna. Khua chung i ti i khon awkah 11kulhnak vampang chungah khan tikhonnak inn nan sak i a hlunmi tidil in a rung luangmi ti kha nan khon. Sihmanhsehlaw hi thil vialte hlan piin a rak khangtu, hi thil a tluntertu Pathian cu zeihmanh ah nan rel lo.\n12Bawipa Ralkapbu Pathian nih cun, ṭah awk le mitthli tlak awk le nan lu i kongh awk le buri i aih awkah an auh hna. 13Sihmanhsehlaw a nih salam men in nan ni i puai tu nan tuah. Tuu le caw kha nan that i zu nan ding. “Ding in ei ko u sih! Thaizing ah cun kan hei thi dih ko lai hen cu,” nan ti. *22:13: 1Kor 15:32\n14Ralkapbu Bawipa hrimhrim nih a ka chawnh i, “Hi thil ṭhalo hi, an nun chung paoh cu, ngaihthiam an si bal lo. Hi bia cu Bawipa Ralkapbu Pathian nih ka chimmi a si,” a ti.\nShebna Ralrin Peknak\n15Bawipa Ralkapbu Pathian nih Shebna sin kal kha a ka fial, (Shebna cu siangpahrang inn chungkhar uktu bawi a si.) 16A ka thawh i, “Aho ah dah naa rel? Tlangpang lungpang ah khan zeicahdah thlan pakhat naa ser? 17Mi ngan cu na si sawk ko lai, sihmanhsehlaw Bawipa nih an thur lai i an hlonh lai. 18Pumpululh zit in an zit i ram ngan deuh ah an hlonh vurmar lai. Cuka ah cun naa uanthlar ngaingaimi rangleng hna hramah khan na thi lai. Nangmah cu na bawipa innchungkhar cungah ningzahnak a tluntertu na si. 19 Bawipa nih na rian in an phuah lai i a sangmi na umnak hmun khan an ṭhumh lai, tiah va chim,” a ka ti.\n20 Bawipa nih Shebna cu a thawh i, “Cu thil cu a hung phanh tikah, Hilkiah fapa Eliakim ka sal kha ka kawh lai. 21Na bawinak puan le taisawm cu amah kha ka pek lai i nangmah nih na rak ngeihmi nawlngeihnak vialte kha amah cungah ka chiah lai. Jerusalem khuami le Judah ram mi hna caah anih cu pa bantuk a si lai. 22David te chung tawh cu a liang cungah ka chiah lai i a hunmi cu ahohmanh nih an khar kho lai lo, a kharmi cu ahohmanh nih an hung kho lai lo. *22:22: Biat 3:7 23Thlam hri hrennak khenhteo bantukin fek tein ka khenh lai i a innchungkhar dihlak caah upatnak hrampi a si lai.\n24“Sihmanhsehlaw a rualchan vialte hna le a tefa vialte hna cu a caah thilrit an si lai. Thil bahnak in aa thlaimi um le kheng bantukin a cung in an i thlai lai. 25Cu bantukin thil a si tikah fek tein aa khenhmi thil bahnak cu a pong lai i a tla lai i cucu a cung in aa thlaimi vialte an donghnak a si lai,” a ti. Cu bia cu Bawipa bia a si.


WORLD – ZINGHMUH NEWS\nHOME WORLD March 24, 2019 86\nKum 21 a si mi nu nih a pasal an inn in a chuah caah a fanu bak namte he a hngawng a tan piak. Kum 21 a si minu hi a min an langhter lo i mah nu nih hin a pasal nih Ukraine i Rivne, north-western i an […]\nHOME WORLD March 24, 2019 82\nBritish rammi sipuaizi tuah mi kum 34 Sukhjit Singh timi pa cu India ram khua lipi a simi Shajahanpur timi sang chung a nu inn chung bak ah a lu zong kuai dih bu le a hngawng zongah hliamhma faak tuar in a ruak he an char. Delhi palik hna […]\nHOME WORLD March 24, 2019 223\nVawlei cung ah a mak bak vemi thil pakhat cu nu hna nih ttamhnak caah an hmanmi make up kan timi hi si ko, zei tluk muichia le minak nu an si zongah make up thiam hna nih ttha tein an vun ttamh le an vun moih cang hna ah […]\nNew York Metro Chungah Kum 78 Tarnu Vel Tupa Palik Nih An Tlaih Cang (Video)\nHOME WORLD March 23, 2019 80\nPalik pawl nih New York metro chung i mahnak upa tarnu vua tupa cu palik pawl nih an tlaih. A vuak lio caan ah hin a pawngkam i ummi mipi hna nih camera he a vuak lio hi an record i Social Media Twitter ah video an thlah i palik […]\nMichael Jackson Thangchiatnak Kongah Barbra Streisand A Holh Ve Cang\nHOME WORLD March 23, 2019 128\nMinung lungthin ruahnak nei lo bantuk bak in Barbras Streisand nih Michael Jackson tlaihhremnak kong a chim. Kum 76 a si mi hlasak thiam Barbra Streisand nih The Times of London sinah Michael Jackson nih a tlaihhrem mi pahnih hna hi an hngakchiat lio i an cung i thil cang […]\nA Hawi Le Hna He Apiaka An Zohnak Ah A Nungak Nu Hlawhhlang Nu A Si Theih Sual\nHOME WORLD March 23, 2019 372\nVawlei cung thil vialte lak ah a poi bik pakhat cu si ve men lai dah, tlangval pakhat cu a hawi le hna he hmun khat an um tti hna lio ah tlangval an si bantuk in thur hnawm video an zoh tti hna. Mah thur hnawm video an zohnak […]\nKum 18 Pa Cu Misual Pawl Nih An Kulh I Chun Ni Ceu Bak Ah Namte He Thi Lak In An Sawh (Video)\nHOME WORLD March 22, 2019 166\nAzaan Kaleem ti mi pa cu England i Luton Beds ah voi 20 leng chun ni ceu bak ah amah tthi rual misual pawl nih namte he an sawh. Kum 18 Azaan Kaleem pa cu misual pawl nih namte he voi 20 leng an sawh a si hnu ah a […]\nKenya Ram Ah Mi Pa 8 Cungah Hlawhtling Tein Surgery Tuahtu Sibawi Ttuh An Tlaih\nHOME WORLD March 21, 2019 146\nKenya ram i a ummi sibawi ttuh pa nih minung pa 8 cungah bak hlawhtling tein surgery or operation a tuah hnu ah tlaih a si. Ronald Melly hi Kenya ram i Kapsabet County Referral Hospital ah hin sibawi ttuh a si ti hohmanh theih lo in kum tampi rian […]\nHringtu Nu Nih A Fanu Kum 13 Nute Phone A Chek Cu Tlangval Pasarih He Sek An Hmannak Video Bak A Hmuh Ko\nHOME WORLD March 21, 2019 403\nVawlei cung ram nuam le ram ttha pakhat a si vemi British ram England khua biaceih zung pakhat nih cun phung ning loin kum tling lo nungak pakhat nupa sualnak hman pinak kong he pehtlai in bia chahnak pakhat an tuah. Thil sining cu hringtu nu pakhat nih kum hleithum […]\nKorea Nu Nih Kum 2 A Rauh Hnu Ah Makeup Aa Thuh Mi A Thenh (Video)\nHOME WORLD March 21, 2019 115\nKum 20 South Korea nu nih makeup aa thuh mi cu kum 2 a rauh hnu lawng ah a thenh. Kum 20 minu nih hin makeup hi ni chiar te a thuh peng i a ih lai zong ah aa thuh i kum 2 a rauh hnu ah a thenh […]


Supreme Court Justice Ruth nih a thih lai te ah a fanu sin ah mah aiawhtu ding le a duh mi a chim micu mipi hmai ah a phuan ko nain Trump nih a zumh lo. – Thechinlungnews\nSupreme Court Justice Ruth nih a thih lai te ah a fanu sin ah mah aiawhtu ding le a duh mi a chim micu mipi hmai ah a phuan ko nain Trump nih a zumh lo.\nSupreme Court Justice Ruth Bader Ginsburg’s nih a thih hlan ah, a thih hnu in a mah a rian changtu ding final wish cu a thih hnu ah Mipi hmai ah langter a si i, hi kong ahhin Trump nihcun a zumh hna lo, Hihi cu Democrats pawl nih an tuah chawm mi a si lai, Ruth nih a thi hlan ah a mah aiawhtu ding a chim si ahcun a thi hnu ah mizapi nih kan hngalh ding a si, keimah nih a aiawhtu ding thim ka timh hnu lawng ah Democrats pawl nih an duh lo i, hi thil hi a thar in an langter mi a si lai tiah a zumh hrim hna lo.\nPresident Trump nih Ruth aiawhtu ding amah duh mi thim a timh hnu ah, Ruth Bader Ginsburg’s a fanu Clara Spera cu BBC Newshour nih interview an tuah i a chim mi cu, ka nu nihhin US President thar thim a si hlan ahcun ka aiawhtu ding hi an thim hna ding a si lo , President thar an thim mi nih ka aiawhtu ding cu a thim ding a si tiah Supreme Court Justice’s Ruth nih a thih lai teah a aiawhtu ding a thim mi cu a computer ah a tial dih ko tiah a langter hi a si.\nRuth A fanu Clara Spera nih a chim rih mi cu ka nu nih a thihlai a ni hmanung bik caan a hman nak nih ah zei dah mipi sin ah bia cah na duh mi a um maw tiah ka hal i, ka nu nih a ka leh mi cu ka riantuannak vialte cu mi tampi hngal ding in record cia dih a si cang, a chim duh bik mi pakhat cu President thar an thleng hnu lawng ah keimah awiawhtu ding cu President thar nih thim seh tiah ka duh bik mi cu a si ko tiah ka nu nih a chim tiin BBC nih interview an tuah nak ah a chim.\nBe the first to comment on "Supreme Court Justice Ruth nih a thih lai te ah a fanu sin ah mah aiawhtu ding le a duh mi a chim micu mipi hmai ah a phuan ko nain Trump nih a zumh lo."


Hatawl nak Hasii Ruang ah Cancer Zawtnak Ka Ngei Sual Lai Ti A Phang Vemi Na Si Ah Cun Hi Ca hi Rakrel Law Na Hnangam Cang – Thechinlungnews\nHatawl nak Hasii Ruang ah Cancer Zawtnak Ka Ngei Sual Lai Ti A Phang Vemi Na Si Ah Cun Hi Ca hi Rakrel Law Na Hnangam Cang\nPosted By: lian lian November 25, 2020\nHaatawl nak ha sii a tanglei te ah khin kil 4 a ngeimi colour dang dang an cuanter mi na hmuh tawn ko lai , a nak , a hring , a sen a pia ti in an langhter tawn . Hi kong he pehtlai in mi tampi nih theih an i palh i haasii ah hin poison an telh chih mi a um caah hman lengmang ah cun kaachung lei caah cancer a chuahpi khawh pin ah pawpi ca tiang tih a nungmi a si tiah a chim mi tampi an um .\nCulawng silo in mi thenkhat nih cun a hringmi khi zeihmanh cawhlo mi le a mah haasii te lawng bak in chuahmi haasii tinak a si i , A pia zawng khi cu haasii taktak le thildang tlawmpal cawh chih in siam mi a si tinak a si . Asen mi le a nak mi colour khi cu haasii le thildang cawhchih in tuahmi a si caah Haasii cawk tik ah a tanglei te khi zoh hmasa hnu ah ralring tein cawk a hau tiah a diklo mi pi a chim mi le mi thinphan nak a chuahpi an um .\nAsinain hi vialte hi pakhat hmanh a hman lo mi a si i Haasii tuahtu compny lei nih an mah website ah an langhter ve mi cu haasii a tanglei i cuanter mi khi a cawtu le a hmangtu caah cun zeihmanh a si lo i , a chuahtu company lei nih an riantuan nak ah a fawi deuhnak ding ah chinchiah nak ca men i an rak tuahmi a si nak kong an langhter ve than .\nHaasii a ttuh ka hman ah cun cancer zawtnak hna ruahlo pi in ka ngei ve sual lai ti a phang mi tiang an um cang i thil diklo le thil silo mi ruang ah mah le mah lungre theih i pek le thinlung thaba in um hi a thalo tuk mi a si caah , mipi caah theihkauh nak a si lai tiah siaherhnak he kan leh i kan rak langhter mi a si . Cucaah siaherhnak thinlung te heb midang caahb rak share kho ve law kan i lawm ko hnga .\nSource : Myanmartodaylif\nBe the first to comment on "Hatawl nak Hasii Ruang ah Cancer Zawtnak Ka Ngei Sual Lai Ti A Phang Vemi Na Si Ah Cun Hi Ca hi Rakrel Law Na Hnangam Cang"


Thaizing MMID Season 4 top 5 i zuamnak ding kongah Benjamin sum nu Pi. Lal Din Par nih Benben kong a chimh mi – Thechinlungnews\nThaizing MMID Season 4 top 5 i zuamnak ding kongah Benjamin sum nu Pi. Lal Din Par nih Benben kong a chimh mi\nMyanmar Idol season 4 hi MMID vialte lakah hlasak thiam bik le aw tha bik umnak a si tiah hlasak thiam pawl nih an rak chimh cang. A hman mi zong a si lai, aruang cu Chin mi chungin aw tha le hlasak thiam kan ngeih mi pathum top 5 an kai cang i, an mah pathum lakah pakhat nih winner a co te ko lai ti cu mi tampi zum ning a si.\nMMID Season 4,hlasak zuamnak ah Winner hmanh a co te lai tiah mipi nih ruah mi Salai Benjamin Sum a hringtu a Nu Pi Lal Din Par nih cun ka fa pa Salai Benjamin Sum caah thinphan nak zei hmanh ka ngeilo.a ruang cu Salai Benjamin Sun cu ka ruahnak leng in ramchung ramleng in dawtu le t’anpi tu tampi a ngeih caah a si tiah a chim.\nMedia nih Salai Benjamin Sum a hringtu a Nu bia an hal nak ah cun nang mah le a pa hi Music lei a uar mi nan si maw? tiah an hal tik ah a leh mi hna cu,”Benjamin SUm a pa zong Music lei a uar mi le a tui ngai mi a si pim ah kei mah hrimhrim zong Music lei ah tha a pe ngaimi le a tui ngai mi ka si caah Salai Benjamin Sum zong hi Music lei ah cun kan mah le phak tawk in cun phan awk a um lo tluk ah kan ruah mi a si” tiah a leh hna.\nBe the first to comment on "Thaizing MMID Season 4 top 5 i zuamnak ding kongah Benjamin sum nu Pi. Lal Din Par nih Benben kong a chimh mi"


Vawlei Cung Hla Sang Bik “She’s Gone” Bak Laipa P. Thawng Bawi Le Samuel Nih An Sak Rak Zoh Hna Hmanh! A San Tuk Ah Hin Ka Thlanhripi Bak Nih A Ka Peih -Video – Chin World News Evening\nApril 9, 2020 Salai Van Music and Videos\nLaimi hi kan rak men lo. Miphun dang hlasakmi lawng kan ngaih tawn hna. Cun, Social Media ah hin kan lungthin kan pe lo ngaingai. Social Media lei le hla lei ah kan thangcho lo ngaingai. Cu lioah Laimi nih kan i hmaihngalpi ding taktak a simi pakhat cu, Laipa ah anmah pahnih hibantukin aw sang an um ti hng maw ti awk in an aw a sang.\nA pakhat ah Pu Samuel Sang Hlun Thang hi a si. Amah Chin ralzaam dirhmun in New Delhi ah khua a sa vemi a si. Tutan ah vawleicung hla vialte lakah hla sang bik a sak khawhmi cu a mak ko. Laimi chungin hibantukin aw sang kan i ngeihmi hna hi a sunglawi tuk hringhran. Thazaang pe rih ko hna usih!\nCu lawng hmanh si loin a pahmnihnak ah a rak um ve tthanmi cu P. Cung Lian Thawng hi a si. P. Cung Lian Thawng hi kan unau mizo zong nih an uar ngaimi Studio zong a ngeimi a simi i vawlei cung hla sang bik an timi “She’s Gone” cu a sak ve khawh. P. Thawng Bawi hi atu hi Hakha ah a um liopi asi. Laipa ah cun amah hi bochan ngaimi a rak si ve. Laipa ahcun aw sang/ aw sau kan ngeih hmasabik pawl a si men lai tiah ka ruah.\nA tu tiang nupi le fa a ngeih hnu zongah a duai rih lo. A min duai hrimhrim lo. A hla tete zong ngaih an nuam i a hlabia zong an tha taktak hna. A hla sakmi zong hi a tam deuh cu a mah nih a phuah deuhmi lawngte an si hna. Cun Music/Vocal mixing zong hi amah nih a tuah chih fawn hna.\nA tanglei ah an video kan chiah i ngaih khawh a si. Cun share le Like in thazaang na pek ve nak lai kan in sawm duh fawn hna. Ahla hi miphun dang hlasakthiam tampi zong nih an sak khawh lomi hla a si. Laimi miphun dang hmai ah ningzak kan si lo.\nClick timi hi rak hmet law Samuel a saknak rak ngai hmasa.\nHihi rak hmet law P. Thawng Bawi a saknak ngaih khawh a si lai.\nBreaking News: Chin Ramkulh Tedim Ah Covid-19 Zawtnak Ngeimi Pakhat An Hmuh Chap


Russia Nih Thawdawpnak Seh Usa A Kuat: Us Nih Sanction (Phihkhar) A Tuahmi Russian Company Nih A Sermi Seh An Rak Si Diam Ai – Chuncha News\nRussia Nih Thawdawpnak Seh Usa A Kuat: Us Nih Sanction (Phihkhar) A Tuahmi Russian Company Nih A Sermi Seh An Rak Si Diam Ai\n(US cu Russia sinah a mualpho cikcek. Hngakchia deh in a deh ko cang hi teh)\nUSA i coronavirus nih a tlunhmi hna mizaw pawl an thawdawp bawmtu seh pawl cu Russia nih a hei kuat hna. Cu seh pawl cu, US nih a phihkharmi Russia company i an sermi a rak.\nUS President Trump le Russia President Putin phone in an i chonh hnu in, thawdawpnak seh le a dang siai lei thlopnak thilri a phurtu Russia ralkap vanlawng pi cu Wednesday ah khan New York a vung phan. Cu thawdawpnak seh pawl cu Ural Instrument Engineering Plant nih an chuahmi a si, tiah Russia state TV nih a chim.\nUPZ hi Concern Radio-Electronic Technologies (KRET) nih a tlaihchihmi company pakhat a si i, Russia state Rostec riantuannak phu ah ai telmi a si. KRET hi 2014 July tein khan US nih a phihkharmi company a si i, hi company he business a tuahtu pumpak minung tiang zongin a phihkhar chih hna.\nTutan i thawdawpnak seh an kuatmi a sernak man hi Russia nih maw a liam, asiloah US nih dah, ti hi theih a si rih lo. Sanction kan tuahmi nih hin siai kong a huapchih lo, tiin US administration official pakhat nih Friday ah khan a chim.\nUS nih hin ramdang sinin a herhmi siai le thilri kan cawk ko. Russian Direct Investment Fund hi cu an leiba le an business phihkhar a tongmi hei ai pehtlai. Cucaah, siai lei an kan bomhchanhnak hi zeihmanh an sengmi a si lo, tiin a chim.\nCrimea cu Ukraine kut in a chuh hna caah le, eastern Ukraine lei ah Russia leitang ralhrang pawl a dirkamh hna caah, 2014 ah khan US nih a cungah phihkharnak a tuah hi a si. 2016 US president thimnak hnahnawh na pek, cun 2018 ah Britain ah sungthoh Sergei Skripal zong thihsi in na thah caah, tiin a cungah phihkharnak an tuah chap.\nRussia sinin siai a cawknak kong cu Wednesday ah khan US State Department nih a chim ko nain, company le sanction kong a chimchih lo. Cu bak lo cu chimchapnak nawl ka ngei ti lo, tiin Russia i US embassy lei nih an chim.\nA Man Kong An Buai\nRussia sinin kan cawkmi siai le thilri pawl hi a tha bakmi an si i, caantha a um chung paoh cu nifatin an sinin cawk ka duh ko, tiin Trump nih a chim. Siai man hi Russia nih a zatceu, US nih a zatceu, tiin an liam rua. Asinain, nehhnu ah cun Trump cozah lei nih an chim ningah, US lei pek viar in an chim than.\nRDIF lei nih an hun chim than ve mi cu, si man a zatceu cu kanmah Russia lei nih kan liam, ti a si. Cu kongah Washington lei nih cipkhap an ti rih lo. Trump cozah belte nih cun a kuatman vialte cu US nih kan liammi a si, hnarcheu cu kan thawh ve ko, tiah Russia nih an chimmi hi a hman lo, tiin an chim.\nPuichimhnak an ton lio ah US hi zeiti tal in bawm ve hna u sih law a tha lai, tiin an zawnruat bu tein a tubantuk cawlcanghnak kan tuahmi cungah biahalnak a phunphun an chuahtermi hi cu lungrawk bak a si, tiin Russian Foreign Ministry spokesowman Maria Zakharova nih a chim.\nUS ah thawdawpnak seh an herh a si lo mai? Nan duh lo thiam ah cun kan i kirpi than ko lai ta, tiin a phomh ve hna.\nRostec nih hin tutan thawdawpnak seh hi a chuah i, kanmah ram Russia zongah coronavirus do dingin heh tiah cu thilri cu a chuah. Russia nih kan chuahmi thawdawpnak seh pawl a herhmi ram dang kan hawi le hna sin kuat khawh cu kan President Putin le a cozah nih vanthat le caantha ah dawkaw an chiah cu, tiin a chim.\nVirus 🦠 An Icharbik Nak A Si Lai Tiah An Zumhmi Cu “Glossaries Store” Le Gas Station A Si Cang\nCoronavirus An Dohnak Nih US Economic Data Cu Bochanaw Thalo Dirhmun A Pakter Cang


Democrat Le Hallary Clinton Nih An Ngamhlo Mi Republicans Nu Pakhat – Chintanbo\nDemocrat Le Hallary Clinton Nih An Ngamhlo Mi Republicans Nu Pakhat\nJanuary 31, 2021 admin THAWNGPANG 0\nRepublican Marjorie Taylor Greene Freshman Georgia hi kan theih cio cang lai dah tiah zumhnak ka ngei. Nu men lo taktak a si. President thar Joe Biden January 21 ah Impeachment Article a chuahpitu kha a si.\nRepublican Marjorie Taylor Greene hi a hngakchia ngai nain Republicans chungtel ah mi langsar pakhat le zoh chomi ah a hun icang. Senator Tom Cotton, Red Cruz le Lindsay Graham te pawl bangin Trumpets burpi bak a si ve.\nMarjorie Taylor Greene hi Politics ah a rak luh hlan 2018-19 ahkhan Facebook post ah Democrats Politicians cheukhat Nancy Pelosi telh in Execution hmachawn hmanh seh a poi a ti lonak a rak ttial cang kha.\nJanuary 21 ah Joe Biden Impeachment article Abuse of Power ruangah a hun pholangh bak khan Democrats pawl huat hram a hun hlawh. Hillary Clinton nih Marjorie Taylor Greene hi Terror Watch List ah chia cang uh tiah CNN sin ah a chim sual.\nCu tikah Marjorie Taylor Greene nih leklak a van ithawh colh ve i Twitter in a hun leh colh ve. A timi cu Lock Her Up tiin a hun leh. Marjorie Taylor Greene hi nu men lo taktak a si. Trump a ttanh ruangah Democrats nih an ttihmi si loin, a bright ngaingai, a ral a ttha fawn, hawihlei in a fim deuh ngai caah mino te a si nain, Republicans party chung min ngei ah a hun chuah. Democrats pawl ca zong ah hnahnok kho ngai dingmi a si.\nTutan zong ah Hillary Clinton nih Terror list ah chiah ding a ti lioah a lehnak cu na ngamh taktak lai maw? Nai biatak ko tih? Thong chung ah zungzal in khuasak na duh maw? ti bak in a hun tthuat i Hillary caah cun ai chim sual bak.\nA Bia Chim M A Palh Ruangah Nancy Pelocy Cu Ceilak In An Phomh Chih Cang.\nRalkap Nih Kum 2008 An Ser Mi Phunghram Pi Cu Politic Tuah Nak Caah A silo I,Rem Deihnak Caah A Si.


THAWNGTTHA: JOE BIDEN NIH TRUMP HNU ZULH AA TIM CANG – The Chinlung Post\nJoe Biden zong nih Israel dirkamhnak lam ahcun Donald Trump hnu zulh aa tim. US President Joe Biden hruainak tangah National Security Adviser Jake Sullivan nih Israel konghe pehtlaiin timhtuahnak an ngeihmi kong alanghter. National Security Council cu biaruahnak an ngei hna. NSC chim thanhnak atuahtu Emily Horne nih thil sining hna cu atanglei bantukin a langhter.\nNational Security Adviser Jake Sullivan le Israel National Security adviser Meir Ben-Shabbat hna cu chawnh biaknak an ngei i, Israel kilven zohkhanhnak dingah Biden timhtuahnak cu a chim ruah tthan tiah a chim. US le Israel hmunkhat rianttuan ttinak kongkau zong an i ruah tiah a langhter chih. Cu chungah Israel thawngpang atthat pengnak ding kong zong an i ruah chih.\nHi konghe pehtlaiin US Secretary of State caah timtuahmi Antony Blinken zong nih ati ve mi cu Israel kilvennak kongah US timhtuahnak cu hrawh dingmi thil asi lo tiah ati pin ah Joe Biden nawlngeihnak tangah thawngpangttha a um khawh pengnak dingah rianttuan asi ko lai tiah apeh rih. Theihcia bangin aliamcia US President Donald Trump nih Israel hi adirkamh taktak mi asi.\nDonald Trump le Israel Prime Minister Benjamin Netanyahu hna cu ai daw ngaingai mi an si i, Trump nih alamkip in adirpi hna. Culawng siloin Israel khuapi caah Jerusalem zong thanhnak arak tuah. Cun ahnu bik President rian in aidinh lai caan zongah Israel buainak tampi phisin dingin rian arak ttuan tthan. Israel adirkamhtuk ruangah Trump cu Palestine zong nih an rak huat.\nTutan ah Joe Biden nih Israel cungah timhtuahnak angeihmi zong attha ngaingai ti asi. Donald Trump nih Israel cungah dawtnak le zawnruahnak angeih mi vialte hna cu pakhat hmanh tlawttlau lo tein tha chin lengmang in dirkamh le sersiam an i tim ve.


Min Aung Hliang Nih Lungdongh In Uknak A Ap Te Lai Ti An Zumh - chinland media\nMin Aung Hliang Nih Lungdongh In Uknak A Ap Te Lai Ti An Zumh\nJanuary 19, 2022 admin Opinion 0\nMin Aung Hlaing nihhin a sungkhan te ko lai tihi an zumh ciomi a si. Vawlei cung uknak tha lo a tlaitu tampi hna nih a sungkhang mi tampi an um bantuk in sungkhang duh loin thah mi zong tampi an um ve hna.\nMin Aung Hlaing nih uknak a lak hnu ah Kawlram cu sifak taktak ah ai chuah cang. A mah nihcun ram ka sersiam khawh ko lai tiah ai ruah nain mipi nih kan doh tuk caah ram a sersiam kho bak lo.\nKum khat cu mipi sifak kan tamtuk manh ning le Kawlram ai hrawh tuk manh ning hi khauruah har bak khi a si ko. Kawlram ah thilman van a tong cang. Datsi man a kai taktak. Thilman an control kho ti lo. Control khawh awk zong a tha ti lo.\nMipi kan sifah hlei ah anmah ralkap chung tiang in an sifak cang. Min Aung Hlaing nih mah tihin cun kan sifak lai ti kha a theih tuk ruang ah anmah ralkap pawl cu semrel tein phaisa hman ding ah a forh lengmang hna. A herh lomi thil caw lo ding in a forh lengmang hna.\nYangon khuapi ah riantuannak company vialte khar dih a si. Chawleh thlanak lampi vialte ah buainak in a khat cang caah sifahnak nih a kan tlunh dih cang. Anmah ralkap zong an sifak cang. An bawi pawl lawng an rum.\nKawl ralhrang nih Lung mansung le Sui an lak in ramdang ah an zuar tawnmi zong a hlan bantuk in an zuar kho ti lo. Kawl ralkap company tampi cu mipi nih an hrial cang hna. Tlor thing thatha zong ramdang ah an zuar tawnmi an zuar kho hlei ti lo.\nKan ram hi buai chin lengmang dawh a si fawn. Mah nak fak in a buai chin rih lai. Cu caah mah ning hin cun Kawlram mipi hi sifak taktak dirhmun kan phan colh lai i sifak tuk ruang ah ngakchia nunnak tampi a liam te lai.\nCu tikah Min Aung Hlaing nih tihin cun a si kho ti lo a ti te lai i amah lungtho tein uknak hi mipi sinah a ap te ko lai tihi kan ram kong a cuan mi hna nihcun an ruah ciomi a si.\nCDF Kan Nau Le Hna Ramleng Lei In Ruahnak Cheuh Tuk Le Tlangtlak Tuk Hi A Herh Maw?


PATRICIA NARAYAN – VAKOK AUTHAWNG\nCapar (Article) / By vakokauthawng / May 26, 2020 March 28, 2021\nKutnam lengin thil a zuarmi dirhmun in India ram nu hna lakah mirum bik aa chuahmi!\nIndia ram ah kutnam lengin thil a zuar i a hnuah mirum ah aa chuahmi nu pakhat a um. A min cu Patricia Narayan a si. Narayan tuanbia hi muicawl (movie) zoh bantuk in ngaihchiatnak, lawmhnak, zaangfahnak le khuaruahharnak in a khat. Zeitindah a si a fak tukmi dirhmun in mirum ah aa chuah khawh ning a si hnga? ti hngalh a duhmi hna caah a tuanbia a tawinak tein ka vun tial.\nNarayan te unau hi pathum an si. Amah hi upa bik a si, a naule ah pa hnih an um. A nu le a pa cu cozah rian a tuanmi a si caah khuasak tintuknak ah an i nuam ngai. Narayan cu College a vun kai lioah amah nakin kum 13 a upa deuhmi tlangval he an i uar. A tlangval pa cu Hindu a si, amah Narayan cu Khrihfa a si. Kaphnih nu le pa theihter loin a thli tein biaceihzung ah an kal i thit-umhnak an tuah.\nA thli tein thit-umhnak an tuahmi cu chungkhat le rualchan nih an theih tikah mi hmaiah ningzah an duh lo i Khrihfa biakinn ah mipi theih in thit-umhnak an tuahpiak than hna. Asinain thit-umhnak an tuah dih cun kaphnih chungkhar nih an hlawt hna. Pehtlaihnak an tuah ti hna lo. Inn-khan hlang in an um i College zong a kai kho ti lo.\nA pasal cu zu a ding, rian nih le a tuan lo, zanlei tinte zu a ri i Narayan cu a vuak. Cu lakah Narayan cu nau a pawi ai! Tangka an ngei ti lo, a pasal zurit le buai a si. Cuticun a dirhmun cu chiat lei a panh chin lengmang.\nFa pahnih a ngei cang, a pasal cu zudin le zurit peng. Zanchiarte sik le vuak peng! Inn man zong an pek khawh lo tikah inn ngeitu nih a chuah hna. Cu thawng cu a pa nih a theih tikah anmah cu a ngaithiam kho hna lo nain a tule zawnruah ah a auh hna i an inn ah a umter hna. A pa le inn ah an i thial hnu cu a pasal cu zanlei lawngah zu a ding, a ri. Zanlei paoh ah Narayan cu tangka a hal, a pek lo ahcun a bengh, a vuak. A pa cu zan ah riantuanmi a si caah Narayan a temtuarnak pakhat hmanh a thei lo.\nA pa le inn ah an um i ihnak le eidin ah an lungre a thei lo nain zeidang ah hman ding tangka an ngei bal lo. Ngakchia duhmi cawkpiaknak zong an ngei lo, an zawt tikah sii cawknak hmanh an ngei lo. Cu lioah cun a pasal cu zudin, zurit le buai!\nNarayan nih cun hitihin ka thut peng ko ahcun zeihmanh a chuak lai lo, cucaah rian pakhat khat ka tuan a hau, tiah biachahnak a tuah. Rian pakhat khat thoknak dingah tangka a herh, fangkhat hmanh a ngei fawn lo. Asinain thut sawhsawh ko ahcun hmailei an ton dingmi harnak a ngan deuh lai ti kha Narayan nih aa fiang tuk. Cuticun a nu sinah Rupee 200 a cawi. Dawr ah thingthei zeimawzat a ca cawk i inn ah a rial i thei-haang a ser. Cucu innpa sinah a va zuar, a nu nih an zung i a hawile sinah a zuarpiak ve. A tangka hmuhmi te cu atu le atu a rel, lawmhnak in a khat.\nA hmuhmi tangka cun thingthei tam deuh a cawk i thei-haang a ser than. Cu hnu cun an khuasak ning tlawmte a vun i ning deuh. Nikhat cu cozah nih bawmhmi pumtlamtlinglo hna zohkhenhnak sianginn uktu nih pumtlamtlinglo pahnih rian na pek khawh hna ahcun kutnammi leng pakhat a lak in kan pek lai tiah a ti. Narayan nih cun a lungtling ve. Cuticun pumtlamtlinglo ngakchia pahnih he kutnam leng in thei-haang, lakphak le coffee an zuar tawn. Thei-haang an zuarpah in a lungah duak tiin a hung chuakmi cu an umnak pawng i a ummi Marina Beach ah va zuar usihlaw tampi kan zuar khawh lai, ti hi a si. A ruang cu Marina Beach ahhin zanlei paoh ah mi tampi an rak ra i an din tawn.\nMarina Beach ah thilzuar khawhnak nawl cu sipin ah a va hal. Kumkhat a rau hnu, June 21, 1982 ah zuar khawhnak nawl an pek. A thaizingah tha tho ngai in Marina Beach ah cun thil phunphun a va zuar. Zanlei mui tiang a zuar nain Rupee 50 man lawng a manh. A ruahmi le a zuar khawhmi cu van le vawlei bantukin aa dang ai! Cu zanlei cu a mitthli he inn ah a lawi. Inn a phak tikah a nu nih “Na thachia hlah, coffee khuat khat cu na zuar khawh a si lo maw? Thaizing ah un tampi na zuar khawh ko lai” tiah a hnemh. A thaizing cu huam maw huam lo khin Marina Beach ah thil zuar dingin a pawk than. A nu nih a ti bantukin cu ni ah cun a ruahning nak lengpiin a zuar khawh. Rupee 600-700 man a zuar. A nikhatnak ni ah ngaichiatnak mitthli he inn ah a lawi nain a nihnihnak ni ah cun lawmhnak mitthli he a lawi.\nMarina Beach ahhin 1984 in 2004 tiang thil a zuar. Nikhat ah Rupee 20,000 leng a hmuh khawh. Cuti i Narayan thil a zuarmi cu tha tein a rak ngiathlaitu pakhat a um. Cu pa cu sifah dohnak bu hruaitu a si. Cu pa nih cun an zung kulh chungah ti-rawl le eidin dang zuar na huam maw? Na huam ahcun hmunhma le a herhmi belkheng a lak in kan hmanter lai tiah a ti. Cuticun sifah dohnak bu zung kulh chungah zung riantuantu vialte hna caah ti-rawl le eidin dang zuar cu a thok colh. A ti-rawl an tharhlam (fresh), an thianghlim, an thaw i nikhat ah tampi a manh tawn.\nNarayan cu zing suimilam 5 in a tho i zan a sermi changreu, coffee le lakphak hna kha Marina Beach ah a va zuar. Cuka in a hung lawi i sifah dohnak bu zung kulh chungah rawl a chuang, meh a tuah. Cuka ahcun zanglei suimilam 3 tiang rian a tuan. Cun zanlei suimilam 5 in zan suimilam 11 tiang Beach ah thil a va zuar than. A riantuanmi ah aa zuam, tei a ma i a hlawhtling deuhdeuh.\nNikhat cu Bank of Mudurai tuanvo ngeitu hna nih Bank riantuantu minung 300 hna caah ti le rawl, eidin dang zuar dingin an sawm. An sawmnak cu a lungtlin caah sifah dohnak bu zung kulh chung i a dawr kha a ngol i Bank riantuantu hna caah rawldawr a tuah. Narayan nih cun “Buainak chungin caantha a chuak tawn” tiah a chim. A chim bantukin amah nih a tak in a ton colh.\nNikhat cu a pasal he an i si i thinhung ngai in inn in a chuak. Khoika paoh phan ko ning tiin a hmuh hmasami Bus cu aa cit. A donghnak bik Bus dinhnak an phan i an tum hna. Narayan zong cu a tum ve. Bus chungin a vun tum bak ah cozah nih tuahmi tilawng dinhnak zohkhenhning cawnnak sianginn a hei hmuh. A va kal i kutka cawngtu pa cu “Sianginn uktu ton ka duh” tiah a chimh. Sianginn uktu cu a rak chuak i Narayan nih “Nan sianginn ahhin rawldawr tuah ka duh”tiah a ti. Cucu a tinh taktakmi si loin chimh awk theih lo ah a hei chim sawhsawhmi khi a si. Cu lio cu sianginn uktu nih an sianginn kulh chung i rawl a zuarmi kha phuah a rak duh liote a si. Cutikah sianginn uktu nih cun na rawl chumhmi ka teh lai i ka lungtling ahcun rawldawr na tuah lai tiah a leh.\nNarayan nih rawl cu a chumh i siangngakchia nih an ei, sianginn uktu zong nih a ei. A thaw tukin an theih. Cuticun Narayan cu cu sianginn kulh chungah rawldawr tuahnak nawl an pek. Siangngakchia 700 caah zingrawl, chunrawl le zanriah a chumh piak hna. Zarhkhat ah Rupee 100,000 tiang a hmuh khawh. Rawldawr tuahnak ah a hlawhtling deuhdeuh i tangka zong tampi a miak. Cuticun India ram ah minthang a simi Sangeetha Restaurant Group nih anmah he tuanti dingin an sawm. Asinain a fapa nih SSG he tuanti loin amah min in rawldawr tuah dingin ruahnak a pek. Cucaah SSG he tuanti loin amah tein rawldawr tuah dingah biachahnak a tuah.\nHlawhtlinnak a hmuh cuahmah lioah vanchiatnak nganpi a tong ai! Kum 2004 ah thit-umhnak a tuah in thlakhat lawng a rau rihmi a fanu le a pasal cu mawtaw in an eksiden i an thi. Narayan cu a lungrawk tuk i riantuan zong a huam lo. Rawldawr lei rian vialte a fapa nih a zohkhenh. Kum 2006 ah a fanu philhlonak ah a fanu min chuankhan in Sandeepha Restaurant rawldawr a tuah. Cu rawldawr cu a hlawhtling tuk i cu min thiamthiam in rawldawr dang 14 a tuah chap. A donghnak ah Sandeepha Restaurant Company a dirh i amah zong mirum ah a cang. India cozah nih 2010 ah Woman Entrepreneur Award tian an pek.\nA luanciami kum 30 lio hrawngah a pasal nih zanchiarte a vuakmi, inn man pek khawh lo ruangah thawlmi, fale thil duhmi hmanh a cawkpiak kho lomi, kutnam lengin thil a zuarmi, Marina Beach ah mui tiang thil a zuar nain Rupee 50 man lawng a zuar khawh caah ngaihchia in a tapmi Narayan cu atu ah cun nikhat ah Rupee a sing leng a hmumi mirum ah a cang. A hlanah cun pumtlamtling lo ngakchia pahnih nih thilzuar an rak bawmh. Atu ahcun a dawr i riantuantu minung 200 leng an si cang.\nZeiruangah dah Narayan hi hitlukin a dirhmun aa thlen? Aa zuamnak le a lungsaunak ruangah a si. Kanmah cio zong kan riantuannak ah kan i zuam i kan lung a sau ahcun nikhat khat cu hlawhtlinnak kan hmuh ko lai.


Hakha Ralkap Tidil Ah Pangpar Phun 27 An Cin Cang – THE CHINLAND POST\nHakha Ralkap Tidil Ah Pangpar Phun 27 An Cin Cang\nSalai Cung Cung |2018 July 20| Chin ramkulh Sipin zung tawrelnak in Hakha ralkap tidil pangpar dum ah pangpar phun 27 an cin cang taih kan theih.\nralkap tidil dum ah cinmi pangpar\nHi pangpar dum cu Chin ramkulh Hakha Sipin tawrelnak in pangpar phun 27 an cin cang. Cu pangpar min pawl cinmi hna cu tanglei bantuk in a si.\n“Chokhlei par hi Chin ramkulh hluttaw Chairman Pu Zo Bawi nih kung 100 cin ding a kan ti i amah pumpak in pangpar cinnak ding hmunhma zong a sersiam. Cherry kung hi kum 100 cin ding ah Pu Chan Fiang nih a kan ti. Saisua par hi Pu Thla Hre nih kung 30, Dardin le Duh Mang par hi khuachung nule pa hna nih kung 20, Ainawn par hi kung 50, Wedding par hi 50, meipar 30, Bethel par 50, Ever Green par, Ever red, Welcome par 8, Suimilam pahra le cheu par kungkhat, Kiss me par kungkhat, Hriangkung par kung 30 an si. A dang pawl hi pangpar min kan hngalh khawh dih rih lo caah midang sin ah kan hal than te hna lai” tiah Pangpar dum zohkhenhtu Pu Thawng Vung nih The Chinland post ah a chim.\n“Hi bantuk in kan Chin ramkulh Hakha minister pawl nih anmah pumpak te in kan Hakha dawhternak dingah thil an tuahmi hi lunghmui tuk. Hi pangpar pawl kan cinmi hi kan Lai phung ah tuanbia ngeihmi lawngte an si caah hmailei zongah tuanbia ngeimi pangpar a dangdang pawl Dingdi par tibantuk tampi kan cin chap te lai” tiah a biapeh a chim.\nAtu cu tidil kapkhat leikap lawng an cin rih, an cin rihlonak kapkhat lei zong an cin chap te lai tiah kan theih.\nDawrhlun sang palektalen ralkap tidil i tuahmi pangpar dum a lutchuak mi nih thianghlim tein um cio ding le kiangkap minung caah hnahnawhnak pek lo ding in zulh awk ding panga thawngthanhnak an tuah. Cu thawngthanhnak an tuahmi ah cun;\n(1) Pangpar dum ah luhchuah khawh caan zing 6:00 in zanlei 5:00 tiang.\n(2) Pangpar dum chungah kunya khai lo ding, kuak zuk lo ding le hnawm hlonh lo ding.\n(3) Pangpar dum chung ah riithaisii le zukhmuam pawl zeihmanh tonghtham lo ding, au khuan lo ding, cycle tawl bak lo ding.\n(4) Pangpar dum chung ummi pangpar tawh lo ding, pangpar kung khiah le thil hrawhhral lo ding.\n(5) Tidil chung ummi thilnung zeihmanh tlaih le thah lo ding, ti i lio lo ding an si.\nHi zulhphung tuahmi a zul lotu paoh cu upadi ning in fakpi in sualphawt le dantat an si lai tiah thawng an thanhmi ah ralrin peknak an telh chih. +++\nPrevious Taungphila Golf Chung Ah A Tlongmi Nungaktlangval Cu Khuabawi Hmaiah Thitumhnak An Tuahter Cang Lai\nNext Tuzan In Thaizing Zanlei Tiang Ni Len Par Mawi Vote Pek Khawh Rih A Si


Bochok Tun Myat Naing Nih A Hruaimi Arakan Army Thazang Cu A Ralai Mi Kum 2022 ah! – The Cherry Par\nBochok Tun Myat Naing Nih A Hruaimi Arakan Army Thazang Cu A Ralai Mi Kum 2022 ah!\nJanuary 2, 2022 Cherry News\nKum 2018 December thla in Rakhine ramchung ah Ralhrang le Arakan Army kar lakah kahdoh nak cu kum 2020 November tla chungah an rak dai. Kum 2021 zongah Ralhrang le Arakan Army karah kaphnih i theihthiamnak he kahdohnak an daih mi zong hi hmuh khawh a si.\nTu kum 2022 chungah tah Ralhrang le Arakan Army karlak ah zei thil dah acang kho. Rakhine ram i Ralkap thazang, Rakhine Ramkhel cungah Rakine Nai Ngan Yii tama pawl nih an dohhlat tikah, an ruah ning kong cu DMG nih ahal hna.\nU Phe Tan Hluttaw Hlun”Kum 2022 ah acang kho mi Rakine ramkhel kong cu kum 2021 hram bunh kha a si ko.Kum 2021 chung kan zoh a si ah cun uknak an lak hnu in Kawlrawn he aakhat lo mi hmuh khawh a si.\nAn kaphnih in kahdohnak zong an dai. Arakan Army cu Ralhrang sinak in an rak phiatpiak hna. A tu congah Civil Disobedience Movement colcangh nak zong a um lo. People Defense Force colcangh nak zong a um lo. A tu kahdohnak adaih tik zongah, Kum 2021 chung ah Rakhine ram chung anuamh ning le adaih ning zonghi hmuh khawh a si.\nRalzam pawl zong an um nak hmunah rak kir tthan dih cang. Cheukhat zong hmunhimnak caah tiin a kir rih lo mi zong an um.Mah sinng hi Kum 2022 ah aathleng hnga maw?Arakan Army hruinak tangah lung thadam tein an um ko. Kum 2022 cu 2021 bantuk in thlennak a um lo cun a dai thiamthiam ko lai.A sinain kahdohnak cungah amuutii mi a si caah kum 2022 nih aceih te ko lai tiah ti khawh a si” tiah a ti.\nU Khan Kaung San tuanvo latu”Kum 2022 cu adai kho. Kum 2018 in fakpiin kahdohnak achuah kho lai lo ti zong in ti khawh a si. A ruang cu kaphninh hruaitu hna nih ceihhmainak an ngei cang. Kap khat lei in Kachin, Kayin le Shine ram hna ah kahdohnak achuak.\nCun Magway, Sagaing le Chinram zong ah kahdohnak achhuak. Cu ruangah Rakhine ram cu kahdohnak adai ko lai ti khawh a si. Cun kaphnih kahdoh nak achuah zong ah Maungtaw khua i an i kap lio bantuk khan chikhat ah a dai tthan colh ko lai.\nRamkhel kong in kan chim a si ah cun Rakhine mipi pawl cu Ramkhel cungah zumhnak an ngeei lo. Hmatpungtin angei mi ramkhel Party an si zongah Rakhine caah antuah khawhmi zei hmanh aum lo.Rakhine mipi pawl zong nih kawlram Nai Ngan Yii cu an care lo. A biakin mino pawl nih hriamtlai dohthken nak ti dah lo cun humchuah mi zei hmanh aum lai lo ti zong an ruah. Kum 2022 zngah Rakhine ramah zei kahdohnak zong achuak lai lo. A um cia mi ramkhel Party nih Rakhine ram caah zeihmanh tuah piak khawh mi angei lai lo” tiah a ti.\nU Zaw Htun”Kum 2021 chungh anmah le an ram that nak cio in an i zuam hna. Pakhat le pakhat Ramkhel lentecelh in caan an dih ter ti zong ti khawh a si. Kum 2022 cu hngah rih ahau. Aarakan Army nih kumkhat chung thazang thar a chuah chinchin. Cun uknak kong, Khat le khat i theihthiamnak kong an ser i i fomtomnak zong an tuah.\nCu bantuk in an tuah caah kum 2022 ah kahdohnak achuah hmanh ah AA cu timh cia a si cang. Kapkhat in Ralkap nih National Unity Goverment Of Myanmar hruaimi ramchung dohhthlennak a tuah mi pawl, Ramdang lei zongin phih khamnak zong a um. Arakan Army nih cun an mah nih an tuah mi cu fawite in a tuah kho. Cu lio ah Rakhine nih cun a Ralkap pawl fakpi in a dirh kamh. A sinain hmai an fong kho lo caan zong a um.\nHnu lei an kir caan zong a um. Kum 2022 dohthlennak ah Aarakan Army nih Kawl ralkap pawl an luhhnawh hna ti ka ruat lo. Kum 2022 ah kahdohnak daih phun si hmanhsehlaw timhlamhnak angeih mi phu cu sunghnak angei lai lo. Arakan Army zong nih mahpawl hi caanttha lakin Ralkap pawl cu an luh hnawh hna lai ti ka ruat lo. Zeiruangah dah kan ti a si ah cun Cozah sernak, Uknak kong, ahman mi biaceihnak angeih lio ah minung thazang lein asinpitnak a um ko nain atlingmi System kan phan kho rih lo. AA nih rakdoh nih achuah pi lai ti ka ruat lo”tiah a ti.\nU Htun Win Hlutdaw hlun”Kum 2021 cu kun le zen in hmaa apuu mi thlopnak caan asi.Kum 2022 ah mipi nih duhmi aphi pakhat kan ngah kho hnga maw?Ngah khawh dingah pakhat le pakhat kan zapi i bawm in saduhthah nak kan ngei. A luan cia in a tu caan tiangah AA hruinak tangah zumhnak he rian kan tuan. kahdohnak kong hi ruahcia a har mi a si, a fawi mi a si lo. Mah kar ah mipi ralring pek an si tikah kohdohnak achuak tthan hnga ma? timihi ruahnK, Thinphannak mipi cung ah a um tiah a ti.\nBiachap; Hi ralhrang kan tei hnu zong ah kan nih Chin Miphun hna cu tuanvo kan ngei ti kha rak philh hna hlah usih. AA nih Paletwa hi an kanlak khanh cu afak tuk lai. AA doh ding kan ngei ti kha philh hna hlah u sih. Kan nau le CDf pawl hi nak in thazang pee chin chin hna u sih. CNA/F hi thawn ter deuh hna u sih.\n← Pu Daniel Sakhong: A peng, A tlang, A khua cio in CDF kan um hi a ttha!\nMin Aung Hliang Nih Kum 2022 Caah A Chunmang A Chimmi cu A Mak Ko? →


Chin Ramkulh Cozah le Zatlang Mino Bu Pehtlaihnak Kong Ceihhmainak An Ngei - THE CHINLAND POST\nChin Ramkulh Cozah le Zatlang Mino Bu Pehtlaihnak Kong Ceihhmainak An Ngei\nVan Bawi Mang| 2018 August 27| Chin ramkulh cozah le zatlang mino bu karlak ah zeitin a fek deuh le a tha deuhmi pehtlaihnak kan tuanchuah khawh lai timi kong he pehtlaih in Chin ramkulh chung um Chin Youth Organization (CYO) le a dang ramkulh ah a um mi Chin mino hna he CACC, Hakha ah August 25 -26 tiang Chin Center for Peace and Reconciliation (CCPR) tawlrelnak in an tuah tiah thawng kan theih.\nChin ramkulh ah mino le ritthaisii, mino le chawlehthalnak, mino le fimcawn thiamnak timi a tlangpi in a nikhatnak ah ceihhmainak an ngei.\n“Chin ramkulh lawng si loin Kawlram chung pi in kum 18 tlin lo in zuu a ding mi tampi hmuh khawh a si. Chin ramkulh ah ritthaisi a zuar mi hna hi license ngei lo in a zuar mi tampi hmuh khawh an si. Cucu, mino nih zulhphung (upadi) kha fiang tein hlat ve le biatak tein hi ritthaisi dohnak ah i teltum a herh. Cu nih cun, Chin ramkulh ah zeitin ritthaisi pawl kan doh ning, kan zorter deuh lai ti bantuk kha biatak tein a bawmh lai,” tiah Rev. Ni Cung Thang nih Hakha sining in chim fianhnak a ngei.\nMino le fimthiam cawnnak kong he pehtlaih in atu lio Chin ramkulh ah harnak a um mi fimcawnnak lei in le mino bu nih zeitin rian nan tuan awk a si timi cu a tanglei bantuk in Dr. Tluang Za Thang nih a chim.\nDr. Tluang Za Thang\n“Chin ramkulh ah hin fim cawnnak lei in harnak tampi a um cu mikip nih theih a si. Cu ah cun, saya/mah te tlawm tuk le saya/mah te lila nih an thiam setsai lomi Kawl holh le kawlca in ca chimh hi Chinmi kan caah a har taktak mi as i. A harnak cu tampi a um lengluang ko. Cucaah, Chin mino CYO zong nih cozah he tha tein biaruah le neihniam tein rian nan tuan sicun thatnak a chuak mi cu a um hrim ko lai.”\nHi nihnih chung ceihhmainak an ngeih mi ah hin Sipin Vuanci U Soe Htet le Social Affair Vuanci U Pau Lun Min Thang hna zong nih an telpi kho hna i zeitindah hmailei ah rian kan tuanti lai timi kong le atu lio Chin ramkulh thanchonnak ah a cozah lei in zeitin dah rian an tuan timi hna zong fianh le theihternak an ngei hna.\n“Hi bantuk in hmunkip um Chin mino nan i ton khawh cu thil tha tuk mi asi. Hi hnu zong ah pehzulh in Chinmi le Chinram caah izuam chih u. Cun, chim ka duh mi cu; mah le khua, miphun cu daw ko u, tanh ko uh. Sihmanhsehlaw, Chin miphun kan si ti hi cu zeitik hmanh ah philh hlah u,” tiah Sipin Vuanci U Soe Htet nih forhfialnak a pek hna.\nSocial Affair vuanci Pu Pau Lun Min Thang\n“Chin ramkulh a cozah lei in mino thazaang an thawnnak ding ca le hmailei ah lungrual tein an tuanti khawh ding hi kan izuam cuahmah lio a si ve. Cuve ban- tuk in mino lei zong nih cozah kan riantuannak ah kan telpi ve u, kan bawm u. Tahchunhnak ah, motor cycle mongh ning cang le pawngkam thianh hlimnak lei ti bantuk ah mino nih nan kan telpi i kan tuanti a sicun kan Chin ram cu hi nakin a nuam deuh lai i, aa dawh deuh hrimhrim ko lai. Cucaah Chin mino hna nih, a dikmi lamthluan in le mi dang miphun hna nih zohchunh awktlak in na kan dir piak a hau,” tiah Social Affair vuanci Pu Pau Lun Min Thang nih mino le cozah riantuannak ah zeitin kan ipehtlai awk a si timi tlangtar in a chim.\nTutan ceihhmainak ah a kai kho mi hna hi Central Chin Youth Organization (CCYO) timi phu ah aa telmi phu 15 ah phu 12 an kai kho i Chin ramkulh lawng siloin a dang ramkulh um Chinmi Thlado, Asho, Hualngo hna zong an i tel kho. Nihnih chung a kai kho mi hi milu 100 ringlo an si.+++\nPrevious A voi 3nk 21st Panglong Conference Zohfel Thannak Meeting An Tuah\nNext Hakha Grace Baptist Church Nih Avoi 2nak Bible An Leh


Coronavirus A Karh Chin Lengmang Caah Hakha Coronavirus Kong Ceihhmaiṭinak An Ngei Ve Cang – Chin World News Evening\nChin khualipi Hakha ah atulio vawleipi nih abuaipimi zawtnak ṭihnung Covid-19 (Coronavirus) zawtnak chungin zeitindah kan i humhimning a si lai i, zeitindah kan i kilvenning a si lai timi Hakha pengkhat (district) thawngthanhnak le mipi pehtlaihnak zung le zung dangdang tibantuk i bawmh in ceihhmaiṭinak le theihternak an tuah.\nCoronavirus kong ceihhmaiṭinak cu March 5, 2020 zinglei suimilam 10 ah Hakha pengkhat (district) thawngthanhnak le mipi pehtlaihnak zung le zung dangdang tibantuk i bawmh in Hakha sianginn hall ah an tuah tiah kan theih.\nCoronavirus konghe pehtlaiin ” Dr. Thang Hnin Lian, Chin state ngandamnnak Zungin, Chin state Zung hruaitu bawmtu (Asistance Director )Daw Su Su Khaine Myat le Committe zohkhenhnakbu lutlai Daw Yin May Thwe hna nih thianghlim te in um ding, kut thiang te in i tawl ding ti bantuk a phunphun Coronavirus konghe cawnpiaknak an ngeih hna. Laknak: IPRD\nLaimi Caah Thawngpang Ṭha Taktak A Si Hih A Rianrannak In Rak Tuah Zokzok Uhc


Bawipa Min Thangtthat Si Ko Seh : KIA Army Nih Rallokap Cu An Nawr Thluahmah Cang Hna – Buanchukcho\nTih ni June 11, 2021 ah KIA Ralkap pawl nih Kachin ram, Ralhrang pawl Gate ngan taktak an lak, ciam dihlak in an kah tiah thawng kan theih. Kachin ramkulh, Waingmaw peng ah a um mi, Ralhrang le Police fonh in Kachim ram, a lutchuak mi minung an check tawn nak Gate biapi taktak mi cu nihin zing ah KIA nih an kah i an lak hi asi.\nTih ni Zing suimilam 7:00AM- 8:00AM karlak ah KIA nih an va luh hnawh hna i an kah hna hi asi. Nihin zing a kahnak ah Ralhrang lei a thimi le hliamtuar dihlak (20) hrawng an si, tampi cu an hriamnam zong lak manh loin an zam” tiah Kachin News nih a tarlangh.\nHi Check Point, Gate lak nak ah hin KIA lei nih hriamnam zong tampi lak dawh in an chim. Cun hi Gate hi Kachin ram lei luhchuahnak ah a biapi ngai mi a si tiah an chim fawn. KIA nih an va luh hnawh hna i an tthiam dih hna hi a si.\ntihni hmasa zong ah Kachin ram, hmun cheukhat ah KIA le Ralhrang ikahnak a chuak, cu zong ahcun Ralhrang lei a thi mi an um len tiah an chim. Kachin ram lawng si loin Kawlram hmun dangdang zong ah ralhrang le mipi hriamtlai karlak kahnak aa peh cuahmah, nihin tiang ahcun ralhrang lei a thimi an tam ngai cang. Vom


Nangmah Taktak Hi Naa Hngal Cang Maw? Tha Tein Rak Ruat Ve Tuah – Chin World News Evening\nRam pakhat a ṭhanchonak caah a biapi bik mi cu ram mipi hna thinlungput kha a si. Rianṭuannak bu tampi hna zong nih teinak taktak an hmuh khawh nakding ah thinlungput ṭha a ngei mi rianṭuantu tampi an herh hna. A lenglei i midang nih an kan hmuh mi kan pum muisa le kanmah nih thlalang chung i kan i hmuh mi muisam hi kanmah taktak kan si lo. Biaknak lei in kan chim ahcun kan i hmuh khawh mi kan pum ruang cu Pathian nih kan thlarau umnak caah a kan hlanh mi thilri men a si. Kanmah taktak cu kan chung muru ah a um mi kan thinlung kha a si.\nCu caah luatnak le zalennak hmuh kan timi zong hi kan thinlung a funtu thil kan taksa pum nih a tinco hlan ah, kan thinlung nih khamhnak, luatnak le zalennak a tinco hmasat a herh. Cu kan thinlung nih zalennak a hmuh hnu ah kan taksa pum, kan nunnak zong nih zalennak a hmu kho ve lai. Thinlung zalennak le luatnak hmuh hmasat loin taksa pum nih zalennak le luatnak taktak a hmu kho lo. Zeicatiah keimah taktak le nangmah taktak cu kan chungah a um mi kha a si. Hi kan taksa pum hi a si lo.\nMinung kan nun lio ah kan min te in kan i au. “Kawi Van sinah ka kal ta lai. Kawi Van ka va thlah ta lai”, tiah kan chim. Sihmanhsehlaw kan thih tikah kan min le kan taksa pum cu kan ṭhen cang hna. “Kawi Van ruak kan thlah lai. Kawi Van ruak kan put”, tiah kan ti. Zeicatiah cu taksa pum cu Kawi Van a si ti lo. Kawi Van i a ruak a si cang. Kawi Van thinlungput le khuaruahkhawhnak le thlarau cu cu Kawi Van pum chungah a um ti lo tikah “Ruak” tiah kan ti. Na hmai na hawipa a dir. A min ah Kawi Van ti ṭhan kho usih. Kawi Van cu na kut in tawng tuah in ti hna seh law, Kawi Van cu na tawng kho lai lo. Na tong mi cu Kawi Van i a lu, a kut, a pum hna kha an si lai. Chim duh mi cu kan pum cu Pathian hlanh mi menmen a si. Kanmah taktak cu kan thinlungput te kha a si.\nHarvard University ah a kai mi William James nih, “Keimah ka chan ah thil thar phun dang ka hmuh mi cu mino tampi nih an thinlungput an thlennak in an nunnak muisam an thlen mi hi a si”, tiah a chim. Minung kan nunnak ah kan ngeih mi thinlungput cu kan nunnak muisam sersiamtu a si. Minung kan i dawhnak taktak le kan man ngeihnak taktak zong hi lenglei mit hmuh mi dawhnak, thilri ah si loin kan thinlung chung i a um mi thinlungput ah a si deuh tawn.\nThil pakhatkhat kan fun tikah zeitluk aa dawh mi thil in dah kan fun timi nakin a chungah zeithil dah kan senh timi kha a biapi deuh tawn. Man a ngei deuh mi cu a funtu thilri nakin fun mi thilri kha a si tawn. Cun man a ngei mi kan fun mi thil nih cun a funtu thil zong kha man a ngeihter chih tawn. Zeibantuk taksa vun dawh, pumruang ṭha kan va ngeih ko zongah chunglei a um mi kan thinlung ah aa dawh lomi kan si ahcun zeihmanh a ṭhathnemnak a um hlei hnga lo. Cu he ralkah in, minak te, mihme te, muichia te hei si ko hmanh usih law, kanmah taktak a si mi kan chung muru ah aa dawh mi thinlungput ṭha a um ahcun a funtu kan taksa pum zong man a ngei mi, aa dawh mi le a sunglawi mi a si ko lai. Rinpipost\nNa Man Ngeihnak A Thei Mi Caah Na Sunglawi Peng Ko


Breaking News:Ngeichia tein Trump le’A nupi cu white house in an chuak ruang mang cang la e. – Lai Lungrawn Post\nBreaking News:Ngeichia tein Trump le’A nupi cu white house in an chuak ruang mang cang la e.\nTrump chungkhar nih White House in chuak ding in an thil an timhtuah cang. Trump le a nupi cu Biden conglawmhnak (inauguration) ah an kal lai lo. Trump nih Obama nih White House ah a rak luhtermi cungah cun lunglawmhnak cu a chin nain amah a chang tu ding Biden tu cu WH ah a lut ding tu cu a cawnglawmh duh lo.\nRelchap duh mi hna caah:President Trump nih president a tuan hnu in zeitluk indah US politics a thurhhnomh timi hi fiang tein a lang. Vawleicung ram pawl hna caah tlaangpar i meiceu kan si an timi cu fih a nung tuk.\nPathian nih:Dantat colh hna seh’Ti ka duh.\nLaitlang:UPC pastor pa nih’Donald Trump ningzak lakin a tuah cang hi.


US ummi nih Myanmar um nan chungkhar lak khawh si ti lo | The Chin Express\nUS President Donald Trump nih Ningani (US caan) ah Myanmar telh in ram 6 cu US luh khammi (travel ban) cazin ah a khumh hna.\nMah ruangah, US ummi nih Myanmar um nan chungkhar kha US ah peem dingin lak khawh an si ti lo.\nYangon um US Tanzung nih, “2020 February 21 thokin Myanmar rammi pawl cu ‘US pemnak visa’ le ‘diversity visa lottery’ pek an si ti lai lo,” tiah thawng a thanh colh ve.\n“Nain, US tlawnnak (tourist visa), sianginn kainak (student visa), business visa, temporary worker visa, tbk., pawl cu voi dang tawn bantuk tein pek an si ko lai.\n“Cun, US pemnak visa a ngah cangmi paoh cu US luhter nan si ko lai. Policy thar ruangah visa pek cangmi chuh a um lai lo,” ati.\nMyanmar rammi cu US pemnak visa le diversity visa lottery pek lo ding, timi Trump policy thar nih harnak a pek hna mi hna cu;\nKawlram um na nupi/va kha US ah peem dingin auh khawh si ti lo\nKawlram um na nulepa kha US ah peem dingin auh khawh si ti lo\nKawlram um na nupi/vapa le fale kha US ah peem dingin auh khawh si ti lo\nKawlram ummi hohmanh US ah peem dingin auh khawh an si ti lo\nNain, na nulepa nih US ah an in tlawn khawh ṭhiam. Myanmar um pastor le awṭha pawl cah khawh ṭhiam an si. Myanmar rammi paoh US tlawn (tourist visa) khawh ṭhiam asi. A tawifiannak in chim ahcun, peem asi lomi paoh cu a ngah peng ko.\nUS um Chinmi tampi cu Myanmar um kan nulepa lak kan duh hna. Myanmar ah nupi le va a ngeimi zong kan um. US ah peem (um thai) dingin lak na duh hna ahcun sihni (lawyer) hlang law a ṭha.\nChin refugee caah phan awk um lo\nMalaysia le India um Chin refugee pawl cu Trump travel ban nih a kan hnor lo. Voi dang tawn ning tein asi ko lai. Refugee kong hi cu UNHCR zong nih fianternak a tuahte ttheo lai tiah kan zumh.\nNizaan ah President Trump nih US luh khammi cazin ah a telhmi ram 6 hna cu;\nTanzania an si.\nNain, ram 4;\nKyrgyzstan lawng hi ‘US pemnak (immigrant visa) le diversity visa lottery’ pek lo dingin a kham hna.\nSudan le Tanzania rammi pawl cu immigrant visa a onh ko hna nain ‘diversity visa lottery (US pemnak visa aungbali silole green card aungbali)’ pek hna lo dingin a kham hna — Kum fatin ramdangmi 50,000 hrawng peng hi US green card visa aungbali an pek hna. A ngahtu tambik cu Africans pawl an si.\n2017 zongah President Trump nih ram 7;\nNorth Korea cu US peem lawng si loin tlawnnak nawl zong pek lo dingin a rak kham cang hna. Tutan he cun ram 13 bak a kham cang hna.\nNgakttah 118 a cawmtu nu cu ‘mihrokhrawl’ tiin kum 20 thong an thlak\nAsia Tial Lian Thang - July 26, 2019 0\nChina: Ngakttah sianginn a tuah i ngakchia 118 a cawm ruangah 'Dawtnak Nu' ti tiangin rak thangtthatmi kum 54 Tuluk nu cu...\nRalzaam Tial Lian Thang - July 22, 2019 0\nTuni UNHCR meeting thawngthanh\nChin Tial Lian Thang - March 18, 2019 0\nTuni March 18 ah ralzaam bu hruaitu hna le UNHCR meeting an tuah. UNHCR nih a bikin an chimhmi hna cu 'hlawtnak...


Democratic le Joe Biden, Nancy Pelosi hruaimi hna nih zalawngte bia chimnak an phih hi a si cang – Onlinenungak\nDemocratic le Joe Biden, Nancy Pelosi hruaimi hna nih zalawngte bia chimnak an phih hi a si cang\nUSA cu zalennak ram a si. Zalawngte in duhmi chimkhawh a si I, duhmi biaknak I thim khawh a si cu zapi theih a si. Democratic le Joe Biden, Nancy Pelosi hruaimi hna nih zalawngte bia chimnak an phih hi a si cang. Trump le a tanti hawi hna cu Facebook, Twitter le Instagram Google le YouTube tiang nih an phihpiak le an hlonhpiak cuahmah dih cang . Twitter nih Trump a account an hlonhpiak dih cang fawn. Facebook nih Joe Biden president a si hlan Chung an kharpiak ve.\nA tu cu paler tu a larthan cang. Millions tampi nih zahan zan longte ah Twitter an chuahtak I, millions tampi nih Facebook accounts an deleted dih ve cang. Zeidah a cang te lai. Hitluk lawmmam in a sualmi Joe Biden le Democratic dirpi mi zumtu hi khuachia a biami hnu kan zulh a si hi. Dr. Pipi le Pathian ka biak I sianginn tiang a kaive mi nih hi bantuk kan dirpi mi hna hi cu, sualnak zalam ah kan I nuamve a si hi. Pathian nih zeidah a tlinter te ko lai.\nJesuh thimmi judas nih Jesuh a leirawi phaisa in a zuar kha a phaisa cu ai nuamhnak maw nuamhnak hlah khuaza a ruat a ruat I amah te in ai that kha. Pathian khuakhan a si .\nUSA nihin sualnak zalamah nuam te in kal an I tim, Pathian hnuchit an timh cang . Jesuh Jerusalem ah sunparnak he a luh lioah an au I an thangthat, tlawmpal ah that u tiah an authan, cucu kan si ve. Trump zong kan ti ve hi a si.\nSualnak cu thinlung chungin ai awt I lengah a tuah taktak hi a si. Pathian nih zeidah a duhpiak hna tihi ruah a cu cang. Covid_19 thihnak tiang in a cawkpiak hna na in Pathian hmai kawl an duh lo. Khuachia ruahnak kengtu Nancy Pelosi hi khuachia mui zong a kengbak ve. A tu ah Trump cu a vuihnihnak sual phawt in thawl an timh hi a si rih. Trump hi an rak tih taktak I, a tuttang kumli um hi hell tlak taktak he pe an caah a rak lawh lai hi an dihlak in. An tuhmi thlaici cu an zun hrimhrim lai. Trump hi Pathian nih a dirpimi pa a mah long in a dir ngammi a si . Keizong nih Twitter cu byebye la tuah ve cang. Facebook zong kai ruat lio. Joseph Thawng Z Ting


CNLD Tanh Pawl Cu Hyenas An Lo I NLD Tanh Pawl Cu Lions Kan Lo A Ti Ve Huar Rih!! – Chuncha News\nCNLD Tanh Pawl Cu Hyenas An Lo I NLD Tanh Pawl Cu Lions Kan Lo A Ti Ve Huar Rih!!\nNan innlo JCB in nawrpiak nan duh rih ahcun kanmah “Naal & Lih Duur” party hi Vote kan pe uh! Pakhat pa nih Chinram cozah NLD nih a tlaih hnu in 30% kan ṭhangcho a tongh. Khuazei data dah a lak ti um lo.Halleluijah le Amen a petu cu an tam dom ko rua khah! NLD chan ah Tikir khua tu cu an ṭhangcho taktak. Milu zong an karh.Tikir ca khuaruat takmi nihcun khikhi an duh awk cu si nemmam lo. Hruh le burh ṭhancho a si. Kawlram Union budget chungin Chin State nih lamcawhnak ah tor le cheng in an I chuah. Nain, Mara le Lautu lei belte ngaihchia taktak si rih. MP Pi Za Tlem rak chuahpi cangmi hmanh NLD nih an hnonpiak dih hna. Canada lei sihal pakhat nih CNLD ṭanh pawl cu hyenas an lo i NLD ṭanh pawl cu Lions kan lo a ti ve huar. Lih le hrokhrol mah duhning le mah laarnak ca i propaganda a thlah kho taktakmi si caah “sihal” ka tinak si.\nMiphun ca nakin amah online in a laarnak ding men deuh khi ai tuak.”ChinChin cu an pa Kawl a si. Pu Ngai Sak nupi cu Kawl a si.” Ho nih dah mah bantuk pumpak mi dohnak bia hi a chuahpi? Miphun thleidannak ngei pawl cu mah bantuk a chuahpitu hna lungput ahkhin a lang.Kei hi CNLD ka si lo. Nain, miphun a ṭanhmi ka si. Nationalism a uarmi ka si fawn.CNLD ka uar khun ngai hnanak cu, Chin Chin a pasal Kawl a si ruangah thleidannak an ngei lo. An pical bak! Chin miphun kan sinak aa hrawmmi hna lakah hin Kawl thicawh tampi an um. Kawl taktak zong an um kho ko. Tuluk zong an um lai, Kala zong an um kho ko.Chin miphun sinak a zuar lengmangmi, miphun dang tawka liak hmang nakcun, kahpia an va si pekah, kan phun, kan unau sinak aa hrawmmi cu ka duh deuh tuk hna.\nPakhat vei ve nih, kan hnu deuh ahkhan, Kawl ca bakin, “Kawl miphun huatnak dingin politics nan leihmi hi cu..” ti phun in a tongh ve.Kawl kan hua nemmam lo. Kan ram lila ah an ilalter tukmi bel kan duh lo. Cu lawng si lo, an phung le an lam, an caholh tiangin barh chih in Kawl siter ve an kan duhnak policy khi kan duh lo.A bikin, kan ram le kan vawlei cia ah, mah miphun te nih iṭhit hruai, i-uk khawhnak phung kan haal.Anmah tlangtlak bu in buai kan duh lo. Kanmah tein kan ibuai hna lai. Miphun pakhat kan sinak kan phun kan tung cang hna lai ti khi si.\nCucaah, ramleng a chuak cangmi, mahte in a dir kho cangmi hna tal nihhin cun, nan lung ifim cang u, Kawlrawn lei thlihran paoh dawi leen ve ti hlah u, ka ti tawnnak a si.Hakha ah Naal le Lih Duur phu nih billboard mangtara an itaar. Public budget chung phaisa in sak dawh an si.Kawl tang kun huam veimawlo hmanthlak cu an taar lulh hna.Pa duhlo pakhat nih a thlehpiak hna rua.Cu kongah mi lungneem pawl nih, “Khualipi lungput si lo” ti phun in nan zai.An duhlomi cu an duh ah an thleh lai ta. Public property si lo.An itaarmi pawl khi thleh pet i “Nan innlo JCB in nawrpiak nan duh rih ahcun kanmah “Naal & Lih Duur” party hi Vote kan pe uh!” tiah ca an taarpiak hna awk hmanh si leh.\nA nem tuk rih. Mah caah dahkaw ka ti, ramkhel timi hi ram dahkaw khel a si cuh. Ram timi cu thisen in dahkaw kilven le humhim a si tawn.Pastor bantuk, academician lulu, kabya saya lulu pawl caah tuksapur rian dahfawh si. Nan ithelh lonak dingah ithelh tuk hlah u, ka van in ti tawnmi hna kha si.Catial tu:Salai C Alexander.\nFox News :China Air Force Nih USA Cozah A Thin A Phangter Tuk Cang Hna\nDaily Mail News :Tuanbia Dawh Taktak He Peace Prize A Co Tu Vialte President Trump


Atu lio kan herh bik mi biafang pathum: Dawt Love, Bawmh Help, Zohkhenh zawnruah Care – Hakha Cherry\nAtu lio kan herh bik mi biafang pathum: Dawt Love, Bawmh Help, Zohkhenh zawnruah Care\nCovid-19 boruak nih a chuahpi mi pakhat cu “thinlung baatnak” a si.A cheu cu khahlan tein lungretheih, nun thilrit, le lungthin hma a tuar cang mi an um i a tu boruak chungah an tuar ning a fak chinchin. Pumpak thinlung lei retheih lawng siloin chungkhar, pawngkam, rualchan cingla kong ah re a thei mi an um len.\nA cheu cu a tu boruak ruangah an i tinh mi a tluang ti lo. Ruahchannak a dong i khua an ruah mi a pingpalo ah aa su. Thinphannak, nun rihnak le lung uamnak hna hi thuk pi in an tuar. Pawcawmnak, ngandamnak le zumhnak kong ah biahalnak tampi an hung ngei. Nun a rit. Lungdongh a fawi. Ruahchannak a dong thluahmah.\nBiangai tein, atu lio ah hin pum in a dam nain thinlung a baa mi kan tampi lai.Khat lei ah, hi lio caan te ah hin Pathian umpinak a tep mi si kan herh i Pathian fa/minung kan sinak langhter a hauh bik lio caan a si ve. Mi tampi cu an hmurka in an chim lo nain an nun a rit cio ko. Cu cucaah, atu lio caan hi “Dawt, Bawmh, Zohkhenh” ti mi biafang pathum in nun samh a hauh lio caan a si. Cu nih cun kan pumpak nun a zaangter, a damter i chungkhar le pawngkam ca zong ah ṭhatnak a chuahter.\n1. Pakhatnak biafang cu “Dawt (Love)” a si.\nNangmah le nangmah i daw: Pathian muisam ken na si nak kha i tlaih peng. A tu na ton mi ruangah nangmah le nangmah man na thumh tuk ko lai nain Pathian caah man sung na si. Man ngei na si. Na sining muru ah man ngei cia na si.\nNa chungkhar kha daw: Atu lio caan te hi chungkhar tling tein um caan a si i pumhnak tuah a herh caan a si kan ti nain, khatlei ah chungkhar buainak (Domestic violence) a chuak kho mi caan zong a si. Cu caah, chungkhar hi daw deuh ko hna u sih. Caan pek lawng a za lo. Lawmhnak le daihnak a sertu si kan biapi.\nNa pawngkam le na hawile daw hna: Na pawngkam zong kha zoh hna law daw ko hna. An dawtu lawng dawt na tim ahcun na thinlung a cheubang lawng a dam lai. An remlotu, an huatu zong kha daw ko hna. Caan chia chung ah kan caan a ṭha bik in hman deuh ko hna usih.\nDawtnak leiba dah ti lo a dang leiba ngei rih lo in, thinlung baatnak i damter cio u sih. Dawtnak lawnglawng nih sining a hrawmh kho. Velhle siloin a tak in dawt i zuam hmanh! Na ral hmanh khan na hawi ṭhabik a cang kho ko.\n2. Pahnihnak biafang cu “Bawmh (help)” a si.Thinlung baatnak a dam khawhnak lam pakhat cu “bawmh” a si. Na tuar mi nakin na pawngkam i bawmh a herh mi hna na cuanh tikah le na bawmh hna tikah na lung a dam tawn lai. Hi hi, psychologist le psychotherapist hna zong nih an chim tawn mi a si.\n“Kan cung i a tlung mi fahnak lawng kha kan thutpi (cuanh/buaipi) a si ahcun fahnak lawnglawng aa chap. Asianin, kan pawngkam le kan Chungkhar ah kan tuah khawh mi kan tuah i kan ṭuan tikah kan fahnak zong a zor tawn.” Cu cucaah, zeibantuk mi na si zong ah “Bawmtu” na si a biapi tuk. Cucu nangmah le nangmah na bawmh ve tinak zong a si.\n3. Pathumnak biafang cu “Zohkhenh/zawnruah (Care)” a si.Vawlei cung ah a fakbik mi bia pakhat cu, “Na ka care lo” ti hi a si. Lai dictionary ahcun “Zawnruahnak” tiah an leh. Kawl holh in cun ဂရုပြုခြင်းti a si.\nPaul nih, “Ka derthawm caan ah hin ka ṭhawnbik caan a si” a rak ti. A sullam cu fahnak a tuar lio zong ah mi zawn a ruat. Cu zawnruahnak nih cun nun man a ngeih ter chinchin.”Keimah ca” ti caan a si lo.”Kanmah ca” ti mi a bu nun ah kan lung kan mer caan a si.\nZeicahtiah, nangmah lawng na si lo hih. Kan in dir kamh! ti mi Lungput in kan i dam ter cio ding a si. Nangmah le nangmah na care deuhdeuh na dam deuhdeuh lai. Na pawngkam na care deuhdeuh zatlang a dam deuhdeuh ko lai. Zeihmanh aa sai lo (pehtlai lo) mi bantukin kan nung ahcun aa phetchem mi kan si ko lai. Cucaah, i care deuh ko usih!\nAtu lio kan ton mi boruak nih a hohmanh a thleidan hna lo. Mirum, sifak, catang sang, catang niam, mi fim, mi hrut a zapi tein a huai cuahmah. Kan pum lawng hlah maw a kan tlunh tiah, kan thinlung zong fak taktak in a hun kan hrawh. Hi lio caan te ah i daw hna usih. I bawmchan hna usih law i care rih ko hna usih. Cucu purai kan teinak sii phunkhat cu a si.Credit-Abednego Cenhrang\nThawngpang Thar Trump nih January ni 6 ah thil aithlengmi nan hmuh lai a ti cang.\nVawlei cung mirum bik pa 3nak a si lengmangmi Warren Buffett hi a rumnak a nuamhpi ve lo ti khawh a si.


Hitluk A Fir Mi Le A Hrokhrol Mi SAC Ralhrang I Zungzal Uk Ding Nakcun, Chinmi Kan Ci A Mih Tiang Kan Doh Hna Lai - Chin Eleven News\nHitluk A Fir Mi Le A Hrokhrol Mi SAC Ralhrang I Zungzal Uk Ding Nakcun, Chinmi Kan Ci A Mih Tiang Kan Doh Hna Lai\nOctober 13, 2021 admin@chin11news.com Chin 0\nChinram ah SAC ralhrang minung tampi an rak kai tiah theih a si i, Kan lai mi tampi nih kan ruahnak kan chim cio. A hodah a palh a hodah a dik tihi ka chim duhmi a si lo. Salai Lung Thli Tum nih kah lo ding tiangin thla ka cam a ti. A mawh lo, kan chimram ralkap le kawlralkap thazaang a ruah tikah kan mipi kan tuar tuk lai i, Kan ralkap kan thituk lai tikhi a phan caah kah lo dingin aduhnak a tial mi kan hmuh.\nMah kongah hin kan dirhmun cuaithlai ka duh mi a um cucu, Mindat lei le chaklei laitlang hi a si. Mindat khuapi panh in SAc ralkap motor 90 leng an kai i an kap hna lo. A ruang tampi lak ah pakhat cu Mindat CDF nih an kah hna i fakpi buainak a chuah a si ahcun, lampi an phih lai i Mindat peng le Matupi an ning in rawl ei awk an nei lai lo i an thi dih hnga.\nCaan karlak buainak hmanh ah SAC ralhrang nih Mindat cu eidin tiang a phih hna i an mipi rawltam le tihal in an um i an chungsi a vang dih. Mah hihi Mindat CDF nih an ruah caah an kap hna lo bia a si ko lai. An ttih hna i an kap ngam hna lo cu a si lai lo. An sining an i zoh tikah kan mipi an har lai an ti caah an cawl rih lo bia khi a si ko tiah ka ruah.\nHakha le Falam hrawngah ralhrang a hung kai mi SAC Ralhrang hi cu kah chih hna i, lampi zong hrawh dih, hlei zong hrawh dih ah cun kan doh khawh ko hna lai. A kai cia mi SAC ralhrang pawl cu an kham ti hna lo caah an phan ko cang i, a rak kai than ding le an thazaang an i chap khawh lo nak dingah, Hlei le lam hrawh ah a tha bik ko tihi ka ruat.\nCun pakhat ah FAlam peng le Hakha ,Thantlang hrawng cu Mizoram he kan i neih ko i ei ding kong zongah a thi ding tiangin cun kan har in kan tuar hnga lo. cu lawng si loin kan duh herh kan i lak khawh pinah, zei ti maw caan karlak a buai a si hmanh ah fawi tein kan dir kho ko lai, a ruang cu ramri deuh lawng te kan si i, CDF le CNA nih an kah mi hna hi a tha lei ah keicu ka ruat i ka pom .\nMah hihi Mindat lei le kan nih Hakha, Thantlangf le Falam kan dirhmun a dan nak cu a si ko . Zei si hmanh ah hnu tolh cu kan i tim tilo caah raltuknak a peh vima ko ding a si ahcun kan hriamtlai hna nih Kalay lampi le Hlei a ran nak in an hrawh ah a tha bik ko lai. ralhrang nih an kan tei dingmi cu a ho hmanh nih kan duh lo hitluk mifir le mihrokhrol i uk le pen ding nak cun kan ci a mih tiang in kan tuk ko hna lai tihi ka ruahnak a si, teinak cu Pathian sin in kan hmuh ko lai. Kalawm.. By pahmung mh\nPDF Camp SAC Ralhrang Nih An Phomh Hna I An Camp An Chuahtak Dih\nCDF-Mindat Nih Ralkap Motor A Rak Kaimi An Kap Ngam Lo, Kan Nih Hakha, Thantlang, Falam Nih Kan Kah Hna, Kan Dirhmun A Khah Lo Caah A Si Ko\nGood News: Nihin Lawng Ah SAc Ralhrang Minung 30-40 Karlak An Thah Hna\nLung Hi A Faktuk Ee: October Thla Canceo Hnu In Hakha Le Thantlang CDF Le CNA Minung 6 An Nunnak A Liam